Simón demana ampliar la distància de seguretat entre la gent que surti a fer esport | NacióDigital\nEl responsable del centre d'alertes i emergències sanitàries remarca que si es pot fer esport haurà de ser de manera individual per evitar nous contagis\nper Bernat Surroca , 28 d'abril de 2020 a les 11:40 |\nFernando Simón, en la roda de premsa diària a la Moncloa | Pool Moncloa\nSi les dades de l'epidèmia continuen sent positives, a partir d'aquest cap de setmana es podrien començar a aplicar noves mesures de desescalada que inclourien la possibilitat de sortir a fer esport al carrer de manera individual. En la roda de premsa d'aquest matí, Fernando Simón, responsable del centre d'alertes i emergències sanitàries, s'ha mostrat favorable a augmentar la distància de seguretat -que normalment ha de ser de com a mínim un metre- entre les persones que surtin a córrer.\n"Una cosa és passejar i l'altra fer esport", ha apuntat el doctor. Quan una persona corre, respira més fort, genera suor... Tot plegat, factors que poden afavorir la transmissió del virus en cas d'estar contagiat i no mantenir una distància de seguretat correcta. En aquest sentit, ha insistit que és important la manera com s'implementa la norma si finalment el Ministeri de Sanitat ho acaba autoritzant. "Si es proposa fer esport individual, ha de quedar clar que es fa de manera individual", ha remarcat el doctor.\nDe tota manera, no ha volgut entrar a valorar aquestes mesures de relaxament es podran començar a aplicar a partir del dia 2, com va anunciar el president Pedro Sánchez dissabte passat. "Cal considerar si és bo fer aquests canvis entre setmana o al cap de setmana, i s'hauran d'aplicar les mesures que redueixin els comportaments de risc", ha apuntat Simón. En aquest línia, ha recordat que a mesura que s'aixequin algunes restriccions la responsabilitat s'anirà traslladant a cada persona. "Els nous drets no son gratis, tenen uns deures que s'han de complir per evitar que el col·lectiu s'exposi a un risc innecessari", ha reblat.\nNou descens del nombre de morts\nD'altra banda, els nous contagis mantenen l'increment dels últims dies: en les últimes 24 hores s'han registrat 1.308 nous casos confirmats per PCR, que suposa un 0,6% d'increment respecte a l'últim dia. El total de contagis des que va començar la crisi se situa ja als 210.773.\nUn dia més, la bona notícia continuen sent les altes, que tornen a ser superiors al nombre de nous contagis (sempre tenint en compte que el govern espanyol reporta només les dades de positius confirmats per PCR). En les últimes 24 hores s'han donat 1.673 altes, que situen el total de persones que ha superat a les 102.548. En les últimes hores hi ha hagut 716 noves hospitalitzacions i 46 nous ingressos en UCI. La pressió sobre els sistemes assistencials es va reduint.\nFernando Simón ha ressaltat que les dades d'avui són "bones" però ha demanat "cautela", perquè l'impacte de l'aixecament d'algunes restriccions com ara el permís perquè surtin els menors es veurà d'aquí a uns dies. El doctor també ha assenyalat que hi ha set comunitats autònomes que han registrat entre 0 i 2 morts en les últimes 24 hores, cosa que canvia "la seva situació". A nivell nacional, es registren 81 nous casos per cada 100.000 habitants. Simón ha dit que la tendència a Catalunya és equiparable a la dels altres territoris, però en els últims dies hi ha hagut un increment que podria deure's a retards en la notificació.\nLes dades són "esperançadores" però Simón ha demanat tenir present que la desescalada d'algunes mesures "no hauria de tenir un impacte, però caldrà veure l'evolució per assegurar que la falta de risc és real". De cara a les noves mesures que podrien entrar en vigor a partir de la setmana que ve també podrien tenir impacte. En aquest sentit, Simón ha alertat que "un pas enrere ens posaria en una situació especialment complicada". "Hem d'aconseguir un temps suficient de relaxament del sistema sanitari", ha apuntat el doctor.\nEls sanitaris, un grup molt afectat\nPel que fa nous contagis, bona part es donen en sanitaris. Simón ha explicat que els nous positius es detecten en els casos aguts que arriben als hospitals però també en la detecció precoç. El doctor ha apuntat que en alguns centres assistencials fan proves al personal sanitaris per "diversos motius" i això podria explicar "part del percentatge" del personal sanitari infectat. Tot i així, Simón ha dit podria ser que s'infectessin fa dies i ha ressaltat que en la majoria de casos no són casos greus.\nLa calor i el virus\nLa calor afecta al virus? Fernando Simón ha insistit que això és només una hipòtesi que s'ha de comprovar, i fer-ho té "certa dificultat". "Fins que no tinguem clar com evolucionen determinats països amb climes diferents no ho podrem valorar", ha apuntat. El doctor sí que ha apuntat que hi ha comunitats amb climes més càlids que han tingut menys impacte de l'epidèmia, però també ha dit que tenen altres característiques que dificulten la transmissió del virus.\nSimón ha explicat que alguns estudis indiquen que les zones amb característiques climatològiques determinades podrien tenir menys transmissió del virus, però ha dit que és difícil treure'n conclusions. "És una hipòtesi que cada cop sembla tenir més base", ha afegit.\nExplicacions a l'OCDE\nSimón ha dit que l'OCDE ha fet un informe per promoure l'ús de tests com una eina essencial de cara a la fase de transició. Espanya està agumentant les proves que està fent i Simón ha dit no es tracta de fer rànquings. El doctor ha defensat que Espanya va enviar les dades -1.350.000 proves PCR i 310.000 tests d'anticossos- i l'OCDE en va fer un gràfic. "Hem demanat explicacions a l'OCDE per saber com es va fer aquest gràfic", ha apuntat el doctor.\nEl responsable del comitè de gestió tècnica del coronavirus ha reiterat que fer tests massius -o proves serològiques- no es recomanen. Això no vol dir que no es puguin fer en col·lectius concrets, però de manera general no es recomana des d'Espanya fer tests a tothom.\nSocietat, Fernando Simón, Ministeri de Sanitat, dades, govern espanyol, coronavirus, salut, Covid-19, esport, desconfinament, nova normalitat


DIARI DE VILADECAVALLS: Carta a l'Alcalde\nCom sabem que ens llegeix, hem cregut oportú utilitzar la Veu de Viladecavalls per proposar-li que ens expressi la seva opinió en relació a una sèrie d'interrogants i dubtes que circulen pel poble.\nTot i que vosté va aconseguir la majoria, pensem que donar explicacions d'allò que es fa és necessari per garantir la transparència d'un govern democràtic.\nSense més, passem a formular les preguntes:\n1.És cert que s'ha prescindit dels serveis de l'empresa que s'encarregava dels menjadors de les escoles públiques i municipals? Si és així, quines han sigut les raons?\n2.És cert que la nova empresa contractada per l'Ajuntament per substituir l'anterior està directament vinculada amb la Regidora Esperança Peralta? Aquests vincles són familiars(cunyat de la Regidora)?\n3.Segons les informacions arribades a la Veu, l'AMPA del CEIP Rosella hauria sotmés a un control excessiu a l'empresa rescindida perquè el president de l'AMPA(Sr.Amiguet) és el marit de la Regidora Esperança Peralta i per tant, part interessada. Creu vostè que l'empresa contractada fins ara ha pogut ser víctima d'un mobbing empresarial?\n4.Canviant de tema, com vostè sap els criteris de sel·leció del personal a l'administració pública han de garantir el compliment dels principis constitucionals d'igualtat, de mèrit i de capacitat.\nS'han garantit aquests deures de l'administració per fer les noves incorparacions a la plantilla(Josep Faure, Toni Florido, Roger Mestres...)?\nÉs cert que Josep Faure és el president de CDC a Viladecavalls? És cert que Josep Faure no va arribar a finalitzar els seus estudis de Batxillerat? És cert que ocupa una plaça destinada a personal amb estudis superiors?\n5.Al poble s'ha parlat molt d'acomiadament de personal i de llistes negres. És cert que els acomiadaments de personal, fets pel seu govern, han estat reconeguts com a improcedents des del mateix Ajuntament?\nÉs cert que existeix una llista negra de treballadors considerats susceptibles de ser acomiadats?\nÉs cert que la dona d'un Regidor de l'actual govern, Antonio Raso, ha estat contractada durant aquest estiu per treballar a l'Ajuntament?\nTenim més qüestions que ens han plantejat gent del poble. Però per no fer massa extensa la carta, esperem que no li molesti que en els propers dies continuem...\nDonant-li les gràcies per antuvi, el saluda atentament, l'equip de la Veu de Viladecavalls.\nentrada de Diari de Viladecavalls @ 5:19 p. m.\nCircutor controlará la energía de Burj Dubai, la t...\nCIU promueve el uso del polideportivo de Can Trias...\nJosé Campos Barea\nDiferents motius però mateix resultat: Crisi a CI...\nEl primer tram Viladecavalls-Terrassa, ha d'estar ...\nl'Alcalde de Viladecavalls no s'ha preocupat gens ...\nCan Trias, els que tornen aquests dies de vacances...\nAclariments a “Passar de víctima a responsable” de...


3.Al-Àndalus (II)  | Història medieval d'Espanya (UB) | Unybook\n3.Al-Àndalus (II) (2016)\nHistòria medieval d'Espanya\nAsignatura Història medieval d'Espanya\nFecha de subida 23/03/2016 (Actualizado: 29/03/2016)\nL'Emirat omeia (756-912) Aquesta etapa s’inicia amb l’Omeya Abd al-Rahman I (756-788). Aquest període es caracteritza per la proclamació de l’Emirat independent de Còrdova, on ja no reconeixerà l’autoritat política i administrativa suprema del Califat Abbàssida de Bagdad, però encara no trenca els lligams religiosos. Per tant l’Emirat de Còrdova serà una unitat política, administrativa pròpia, amb el seu propi exèrcit.\nAbd al-Rahman inagura una dinastia dels Omeyes hereditària. Segueixen amb la tradició Omeya. Els més importants són: Abd al-Rahman I (756-788), Hisam I (788-796), AlHakam I (796-822), Abd al-Rahman II (822-852), Muhammad I (852-886), Abd al-Rahman III (912-961), Al-Hakam II (961-976), Hisam II (976-1013). Abd al-Rahman III serà l’últim Emir independent, aquest fera un pas més de ruptura i es proclamarà Califa de Còrdova.\nD’aquest període en podem distingir 4 fases:  Abd al-Rahmán i Hisam I, 756-796. Moment de desenvolupament i consolidació del règim. Procés pler de dificultats. Molt important el suport social.\n Al-Hakam I, 796-822. Caracteritzat per desordres i revoltes, amb respostes violentes de l’emirat. Descontentament social a causa de la fiscalitat, i en alguns casos desacord religiós. Problemes amb els francs, asturians i cristians.\n Abd al-Rahaman II, 822-852. Moment d’avenços organitzatius. Centralització politico-administrativa. Creació de Marques (tagr). Fiscalització en impostos directes, encunyament de moneda, botins i activitat mercantil. Règim islàmic cada cop més radical. Pacificació interna. Increment de les ofensives de l’exterior.\n Muhammad I, 852-886. Moment de decadència que durarà fins a Abd al-Rahman III.\nDurant l’Emirat independent, s’aconsegueix una estabilitat interna, després de vèncer un seguit de revoltes, les principals de les quals són: Jornades del Foso, a Toledo, el 797, protagonitzada pels muladites1 i els mossàrabs2. També es produeix la Jornada del Arrabal, a Còrdova, on es reclamen millores socials. Cap de les dues té gaire transcendència. Si que tenen més conseqüència l’alçament armat de Banu Qassi i el d’Umar ibn Hafsun, ja que les províncies frontereres són espais més militars i defensius.\nEl governador de la zona de l’Ebre, Banu Qasi, intenta mantenir una postura independent respecte Còrdova entre 779-859, però durant l’època de Muhammad I seran derrotats, i tornaran a l’obediència de l’emirat de Còrdova. El segon alçament es produeix al Sud de la península, està liderada per el muladita Umar ibn Hafsun, recull sota les seves ordres els descontents muladites i mossàrabs, i manté independent la regió fins a l’època d’Abd al-Rahman III.\n1 D’origen hispanovisigots. Cristians convertits a l’islam.\n2 D’origen hispanovisigots. Comunitats cristianes dins territori musulmà.\nEls enemics perillosos en aquest període són els exteriors. El cantó Occidental, del regne d’Astúries i Lleó no és gaire greu. El que si que ho és es el procedent dels Pirineus, els dels francs. Amb la caiguda de la Narbona musulmana, el 759, en mans del rei Pipínides significa que el regne dels francs ja ha arribat als Pirineus, per tant l’Emirat de Còrdova queda comprés sols en la Península. Carlemany vol aconseguir un territori defensiu davant del perill de l’emirat de Còrdova, la seva idea es crear un territori carolingi al sector central i occidental de la Península, envia les seves forces i entra a la península, però no aconsegueixen aconseguir Saragossa. El 778 els francs seran derrotats pels vascons a la Batalla de Rocesvalls. Ara ho intentat aconseguir pel sector Oriental a través del seu fill Lluís el Pietós, ara sí que tenen èxit, i el 785 conquereixen Girona i el 801 Barcelona. Per tant del Llobregat cap al Nord està sota control franc, creant la Marca Hispànica i la Catalunya Vella. Davant d’aquesta Marca s’establiran Comtats, designats pel rei.\nArrel de tot aquest conflicte contra els francs, a l’any 812 entre Carlemany i l’Emir alHakam I, on es respectaran els nous dominis.\nEn el segle IX apareixen els pobles normands (víkings), procedeixen d’Escandinàvia, fan expedicions de saqueig. No distingeixen entre territoris cristians o musulmans, per tant durant aquest any es viuen saquejos en algunes ciutats de la Península, com per exemple Lisboa i Sevilla (854). Abd al-Rahman II es veu en la necessitat de preocupar-se per l’àmbit naval, construeix i prepara una flota de l’Emirat per a protegir-se d’aquest poble, s’instal·len a Sevilla. Amb ella aconsegueixen, el 903, controlar Menorca i Mallorca, que estaven sota domini bizantí. Les Coras del Nord de l’al-Àndalus s’organitzaran en 3 grans Marques (tagr): La Marca superior, al curs mig del riu Ebre, amb capital a Saragosa; la Marca mitja, a la zona central de la Península, amb capital inicialment a Toledo i després a Medinaceli; i la Marca inferior, són els territoris més Occidentals, amb capital a Mèrida.\nQuan el 912 Abd al-Rahman III puja al poder, el primer que fa és liquidar el que quedava de la sublevació muladita de Umar ibn Hafsun, i conté l’expansionisme del regne de Lleó.\nAquest mateix, el 929, proclama el Califat de Còrdova, i per tant trencarà definitivament les relacions amb Bagdad.\nEl Califat de Còrdova (912-1031) Durant aquests anys inicials del segle X el poder del Califat Abbàssida de Bagdad va perdent força, i les zones més llunyanes de Bagdad comencen a crear els seus Emirats independents, i així el Magreb (Ifriquiya) s’aixeca contra el Califa de Bagdad, i el 909 autoproclamen el seu propi Califat, el Califat Fatimita. El 969 abandonen al Nord de l’Àfrica i s’instal·len a Egipte (969-1173). Aquest fet tindrà repercussions a l’al-Àndalus, davant del risc de convertir-se en un protectorat Fatimita, el 929 es proclama el Califat de Còrdova, així es trenca amb l’autoritat religiosa de Bagdad. El Califat es mantindrà fins el 1031. Els principals Califes són: Abd al-Rahman III, Al-Hakam II i Hisam II.\nAbd al-Rahman III segueix amb l’expansionisme i de domini. Davant els regnes cristians practica una política d’aceifes, campanyes militars que ataquen els principals regnes cristians, se’ls sotmet i saqueja. A causa de la supremacia del Califa, molts regnes cristians accepten la seva autoritat, portant a un vassallatge, polític i econòmic. Moltes vegades, quan els regnes cristians tenen conflictes interns, el Califa ofereix protecció i ajuda. Aquests regnes són els de Castella, Barcelona, Navarra i Lleó. A Lleó hi havia Sanç I (956-966), a Navarra hi havia Toda (933-934), a Castella teniem Ferran Gonzalez (930970) i a Barcelona Sunyer I (911-947).\nPer assegurar les defenses contra els regnes cristians del Nord, es trasllada la capital del tagr mitja, que originalment estava a Toledo, es trasllada a Medinaceli. És l’època d’esplendor cultural de Còrdova.\nA la mort d’Abd al-Rahman III el succeeix el seu fill al-Hakam II (961-976), el principi de successió és hereditari. És l’època de màxima prosperitat, a causa de:  Màxima estabilitat interna.\n Expansió i prosperitat econòmica. L’agricultura és al base econòmica, però es viu un desenvolupament del comerç exterior, sobretot a la Mediterrània Occidental, gràcies a la flota creada per Abd al-Rahman I.\n El Califat Fatimita és aturat i el Califat de Còrdova arriba al nord d’Àfrica. El 927 entren a Melilla, el 931 a Ceuta i el 951 a Tànger. Per tant El Califa de Còrdova controla l’Estret, posa fre al Califat Fatimita i assegura el desenvolupament comercial.\nA la mort de al-Hakam II el succeeix el seu fill Hisham II (976-1009/ 1010-1013). Amb ell les coses comencen a desgastar-se, aquest període es coneix com la fitna des del 1009, amb la primera deposició de Hisham II, fins l’any 1031.\nQuan Hisham II puja el poder és un nen, per tant el govern estarà en mans del hagib3, Amir al-Mansur. Durant la seva regència vol augmentar la popularitat del Califa, elimina a tota persona o grup que pugí competir pel poder i potencia al guerra santa. La majoria de les seves campanyes tenen èxit. Ostenta al control total del Califat. Quan a l’any 1002 mor, la regència la segueixen els seus fills Abd al-Malik (1002-1008) i Abd al-Rahman (1008-1009). Si en l’època de al-Mansur és gran, poderós i hegemònic, a la seva mort, el 1002, els seus fills intenten mantenir-ho. A l’època de al-Malik s’aconsegueix, però en l’època del seu successor les coses s’aniran desintegrant. Aquest control fort ja no es pot mantenir, i per tant a partir el 1009 comencen a aparèixer noves forces. En tot aquest context el Califa continua essent Hasham II.\nAl període d’al-Mansur, aconsegueix controlar el Califat i estructurar un exèrcit fidel a la seva figura, format per individus de berebers i esclavons4. Per tant no dependrà de l’exèrcit califal. Durant la seva regència el grup dominant seran els àrabs iemenites. Amb 3 Cap de govern.\n4 Esclaus. La majoria procedents dels pobles eslaus.\naquesta base segueix la mateixa política d’atacs (ràtzies) contra nuclis cristians del Nord, i portarà a l’extrem les aceifes.\nEl 985 es saqueja i destrueix Barcelona, el 995 Zamora i el 1000 Pamplona. En aquells moments el Comte de Barcelona és Borrell II, vassall de l’imperi carolingi, per tant els francs han d’ajudar-los, però en aquest cas això no succeeix. El 988 desapareix al dinastia Carolíngia i és substituïda per la dinastia dels Capets, amb Hug I. Amb aquest canvi el Comte de Barcelona no renova el vassallatge, i per tant els Comtats catalans seran independents.\nPer tant al-Mansur es mostra poderós tant a l’interior com a l’exterior, procedent del nord cristià. A la seva mort el substitueixen els seus fills. Però les forces sotmeses a alMansur es van rebel·lant, i per tant entrem en un període de desintegració del Califat, degut a que en el moment que el Califat s’afebleix, a les principals capitals de les Cora, els governadors, recolzats per al població, comencen a desobeir les directrius dels hagibs. Inici de la fitna l’any 1009. Hi ha 6 califes de poca duració. Arriba un punt que el Califa només de poder a la seva pròpia Cora de Còrdova. El 1031 un Consell de notables destitueixen a Hixam III (1027-1031) i aboleixen el Califat.\nDe l’any 1031 al 1086 és el període del Regne Taifa o els primers Regnes Taifes. De les Cores es creen regnes, el seu poder prové de les antigues famílies musulmanes o visigòtiques. En funció de les seves possibilitats, crearan aliances contra els Regnes Cristians del Nord, o contra ells mateixos.\nAl Nord de l’Àfrica sorgirà un nou poble musulmà, els almoràvits. Són demandats pels Regnes Taifes, els quals no poden aturar l’avanç dels Regnes Cristians, que han conquerit Toledo el 1085, per Alfons VI. Tot el territori dels Regnes Taifes passarà a estar dins l’Imperi almoràvit.\nHistòria medieval d'Espanya - 3.Al-Àndalus (III) (2016) Apunte\nHistòria medieval d'Espanya - 3.Al-Àndalus (I) (2016) Apunte\nHistòria medieval d'Espanya - 3. Al-Àndalus (IV) (2016) Apunte\nHistòria medieval d'Espanya - 3. Al-Àndalus (V) (2016) Apunte\nHistòria medieval d'Espanya - Tema 2. Al-Andalus del 711 al 1009/1031 (2016) Apunte


La Cooperativa Olivarera, abocada al tancament si no reverteix la mala situació econòmica ~ EbreDigital.cat\nRedacció Ebredigital.cat2019-06-20T19:29:39+02:0020 de Juny de 2019|Economia| Camarles|0 Comentaris\nLes males campanyes que el sector de l’oli ve encadenant en els darrers anys són l’origen de la delicada situació econòmica de la Cooperativa Olivarera del Baix Ebre. També de l’ordre d’embargament que ha tramitat l’Agència Tributària per un deute de 117.000 euros, en no poder complir una sèrie d’hipoteques sol·licitades per cobrir despeses. Ho han explicat fonts de l’entitat en exclusiva a Canal Terres de l’Ebre. Asseguren també que estan posant al dia els comptes anuals i que convocaran una reunió amb els socis properament.\nFonts de l’entitat asseguren, en aquest sentit, que per sobreviure haurien d’entrar a la cooperativa per moldre o vendre 1,2 milions de quilos cada temporada.


Iniciat el període de sol·licituds per a la tarifació social - Ajuntament de les Franqueses del Vallès\nPortada > Actualitat > Notícies > Iniciat el període de sol·licituds per a la tarifació social\nIniciat el període de sol·licituds per a la tarifació social\nFins al proper 28 de febrer els franquesins poden acollir-se als descomptes per tarifació social en els serveis esportius municipals.\nPer segon any consecutiu els ciutadans de les Franqueses poden acollir-se a determinats descomptes en els serveis municipals, els quals podran arribar fins al 60 per cent.\nEl Ple Municipal del mes de desembre va aprovar de manera definitiva, juntament amb la resta d’ordenances fiscals per a l’exercici del 2018, la tarifació social que permet aplicar descomptes a determinats serveis esportius. Com a novetat, aquest 2018 els franquesins i les franquesines també poden acollir-se aquest sistema en els serveis de l’escola de Música, les llars d’infants i Can Font-Centre d’Art i Noves Tecnologies.\nPodran acollir-se a aquests descomptes els menors de 18 anys que disposen de menys capacitat econòmica familiar, la qual es fixarà tenint en compte la renda per unitat familiar per sota la mitjana, que no es tingui més d’un habitatge, i que aquest habitatge disposi d’un valor cadastral no superior als 100.000 euros. Per a gaudir d’aquests descomptes també serà necessari estar empadronat a les Franqueses.\nEl període de sol·licituds per acollir-se a la tarifació social en els serveis esportius municipals finalitzarà el 28 de febrer. Les sol·licituds es podran gestionar al Servei d’Atenció a la Ciutadania de l’Ajuntament o al Servei d’Atenció a la Ciutadania de Bellavista Activa.\nREQUISITS PER TAL D’ACOLLIR-SE AL SISTEMA DE TARIFACIÓ SOCIAL\nS’estableix un marc general de beneficis fiscals per raó de la capacitat econòmica dels contribuents, que serà d’aplicació a les taxes i preus públics que ho recullin de forma expressa en el seu redactat.\nEl límit de les bonificacions en el pagament, que s’expressen en el quadre següent, podrà ser aplicat a aquells contribuents que, d’acord amb les dades fiscals disponibles en el moment de la sol·licitud, hagin obtingut uns ingressos anuals, iguals o inferiors als que s’expressen en l’esmentat quadre, en relació amb les persones residents en el seu habitatge:\nFins a 2\n10.001 – 14.000\n14.001 – 17.000\n17.001 – 20.000\n16.001 – 20.000\n20.001 – 24.000\n15.001 - 19000\n19.001 – 24.000\n24.001 – 29.000\nCaldrà, a més, que es reuneixin els següents requisits:\na) No posseeixin, ni el contribuent ni cap de les persones que resideixin en l’habitatge, altres immobles i propietats, excepte l’habitatge propi. No s’inclourà en aquesta consideració el supòsit que el contribuent o un dels residents posseeixin una plaça d’aparcament i un traster per als seu ús exclusiu. En els casos de separació o divorci de parelles que posseeixin dos habitatges, quan per sentència judicial s’atribueixi l’ús de cada immoble a cadascun d’ells, es considerarà que el/la sol·licitant només posseeix aquell habitatge del qual en té l’ús per sentència. El valor cadastral de l’habitatge no pot superar els 100.000 eur.\n3. Als efectes de l’aplicació d’aquest marc general de bonificacions els interessats hauran d’adreçar la seva sol·licitud a l’Ajuntament, el qual durà a terme la consulta de les seves dades fiscals vigents a l’Agència Tributària, i resoldrà d’acord amb la petició formulada, a partir dels nivells de renda obtinguts del sol·licitant i les persones residents en el seu habitatge.\n4. El termini de sol·licituds vindrà regulat en cada ordenança fiscal, i tindrà caràcter obligatori pels contribuents.\n5. Per poder sol·licitar la present bonificació caldrà que els interessats estiguin empadronats a data de primer de gener en el municipi de Les Franqueses del Vallès.\n6. Les ordenances que apliquin aquest règim podran establir en el seu redactat els aspectes formals que permetin l’adequació del mateix a les tarifes i preus que tinguin regulats.\nSol·licitud de Tarifació Social 2018 (PDF, 153 kB)\nSol·licitud de Tarifació Social 2018\nDeclaració jurada d'altres ingressos (PDF, 21 kB)\nDeclaració jurada d'altres ingressos


La plantilla de Primark a Espanya supera els 7.000 treballadors\nper Redacció 23/03/2020 21:00h\nPrimark ha donat aquesta notícia als més de 7.000 treballadors | CatalunyaDiari.cat\nPrimark ha notificat als sindicats l'inici d'un Expedient de Regulació Temporal d'Ocupació (ERTE) per força major i de caràcter temporal a Espanya, on compta amb una plantilla que supera els 7.000 empleats, la qual cosa suposa el 98% dels seus treballadors, després del tancament de totes les seves botigues després de decretar-se l'estat d'alarma a Espanya per lluitar contra la propagació del coronavirus.\nEn concret, la firma de moda 'low-cost' ha ofert als seus empleats completar la prestació per atur fins al 100% del salari mensual al març, així com no descomptar de les pagues extres la quantitat que pertanyi al mateix temps que els contractes de treball quedin suspesos, segons ha informat CC.OO.\nFonts de la multinacional han precisat que aquesta mesura ve justificada per la declaració de l'estat d'alarma i la contenció laboral establerta pel Govern, sent una situació de «força major i caràcter temporal», vinculada a l'emergència sanitària actual i tindria una vigència des del 15 de març. D'aquesta forma, Primark es compromet amb els seus empleats a «garantir el nivell dels seus ingressos durant el període inicial d'estat d'alarma decretat pel Govern, fins a finals de març».\n«La nostra màxima prioritat és la salut i benestar dels nostres companys. Primark des de fa anys compta amb un Programa d'Assistència a l'Empleat, disponible 24 hores set dies a la setmana, que proporciona ajuda i suport als empleats i les seves famílies. Aquest programa cobra especial importància en moments de dificultat i incertesa com l'actual», indiquen des de la firma tèxtil.\nLa signatura també ha posat sobre la taula no descomptar els dies de vacances pel temps que els contractes de treball quedin suspesos i que les vacances no gaudides per la crisi s'acordaran de nou amb la direcció de les botigues.\nDes de CC.OO. consideren insuficients aquestes condicions\nNo obstant això, CC.OO. considera aquestes condicions encara insuficients i reclama que la garantia respecte al salari, així com a la meritació de les pagues extres i vacances, s'estenguin almenys fins a l'11 d'abril, «atès que el Govern ja ha anunciat la pròrroga de l'estat d'alarma i que no es traslladi la crisi sanitària del Covid-19 a les butxaques de la plantilla».\nEl sindicat ha criticat que la multinacional irlandesa s'hagi acollit a l'ERTE. «Creiem que empreses com Primark no es poden comparar amb el petit i mig comerç, ja que el seu patrimoni empresarial pot assumir el cost salarial d'aquest període extraordinari i no és necessari carregar a l'Estat dels costos de 7.000 empleats», assenyalen. Primark compta a Espanya amb 47 establiments repartits pel territori nacional i tenia previst obrir aquest any una botiga a Barcelona i una altra a Sevilla.\nLa cadena tèxtil ha anunciat el tancament de tots els seus establiments al Regne Unit com a part de les mesures de contenció de l'epidèmia de coronavirus, amb el que la companyia ha clausurat els seus 376 establiments en 12 països, la qual cosa representa per a la firma la pèrdua del voltant de 650 milions de lliures esterlines (708 milions d'euros) en vendes netes cada mes, segons ha informat Associated British Foods (ABF), matriu de la companyia.\nLa tècnica del govern espanyol per saber si surts de casa durant la quarantena\nEconomia Primark Empreses CCOO


El Club Esportiu Mataró celebra cents anys en un acte commemoratiu a l’Ajuntament - Ajuntament de Mataró\nEl Club Esportiu Mataró celebra cents anys en un acte commemoratiu a l’Ajuntament\nEl periodista Josep Gomà va recordar la història del club des dels seus inicis\nL’alcalde, Joan Mora, va presidir ahir al vespre l’acte commemoratiu del Centenari del Club Esportiu Mataró amb la presència del president del Club Esportiu Mataró-Escola de Futbol, Albert Gibert, i del regidor d’Esports, Pere Galbany, a més de diferents membres de la Junta del club i regidors del Consistori.\nEl Saló de Sessions es va omplir d’esportistes, tècnics i seguidors d’un club que va néixer el 1912, tot i que de manera oficial ho va fer el març del 1913, amb el nom d’Iluro Sport Club.\nEl Club Esportiu Mataró ha començat una nova etapa després d’uns anys de dificultats i incerteses amb la seva Escola de Futbol, que treballa el futbol de base sense deixar de banda el primer equip. N’és un exemple el juvenil que competeix a la Divisió d’Honor de la seva categoria. En aquests moments, el Club Esportiu Mataró el formen 350 futbolistes enquadrats en 23 equips de totes les categories, des de l’Escola de Futbol als veterans.\nCom a fites a destacar, l’any 2000 va ascendir a la Segona Divisió B i en el 2005 va aconseguir la Copa Federació davant el Benidorm CD. Han passat pel club jugadors rellevants com Florensa, Pepitu Ramos o Cesc Fàbregas, ara jugador del Futbol Club Barcelona, entre d’altres.\nL’acte va consistir en els parlaments del regidor d’Esports, Pere Galbany, i del president del club, Albert Gibert, la lectura per part de dos jugadors del futbol base del decàleg de valors del club i de la conferència “Mataró, cent anys de futbol, cent anys d’esport a la ciutat” a càrrec del periodista Josep Gomà.\nGomà va fer un recorregut històric per l’inici de l’esport i en particular del futbol de la ciutat, la construcció del camp, els 39 presidents que van encapçalar el club, els jugadors més significatius i les altres seccions esportives del club, a més del paper cabdal que va jugar i segueix tenint el Club Esportiu Mataró a la ciutat.\nL’alcalde va finalitzar l’acte encoratjant l’equip a continuar celebrant èxits esportius i a portar el nom de Mataró arreu dels camps de futbol. Mora va recollir també la proposta del president del club de canviar el nom al camp per tal de commemorar aquesta efemèride. Gibert va demanar que es pugui anomenar Camp Municipal del Centenari.\nTambé es van repartir recordatoris: l’alcalde va rebre del president del club la samarreta del centenari i l’alcalde va lliurar-li una placa commemorativa.


El Barça perd amb el Bayern en la tornada de la Champions\nEl Barça perd amb el Bayern en el retorn a la Champions\nEls de Koeman han encaixat un 0 a 3 del conjunt alemany\nRoger Matamoros Aparicio | dimarts, 14 de setembre del 2021, a les 22.18\nEl Barça ha perdut amb el Bayern de Munic per 0 a 3 en el primer partit de la fase de grups de la Lliga de Campions. El matx s’ha jugat amb públic després de 22 mesos sense espectadors a la Champions.\nEl Barça intenta jugar de tu a tu amb el Bayern\nEl partit ha començat amb la intensitat d’un gran partit de Lliga de Campions. Ha estat el debut en aquesta competició amb el Barça d’Eric Garcia i Memphis Depay i el debut com a blaugrana de Luuk de Jong.\nEl domini de la pilota i el control del joc han caracteritzat tots dos equips en els primers minuts de partit. Ter Stegen ha estat clau en una aturada al xut de Sané, mentre que les arribades blaugrana no han estat de gaire perill, excepte una remata de cap d’Araujo, que ha marxat per sobre del travesser. El Bayern ha tingut la fortuna en el minut 34: un xut de Müller ha tocat l’esquena d’Eric Garcia i la pilota ha acabat al fons de la porteria de Ter Stegen. Amb el 0 a 1 s’ha acabat el primer període.\nEl Barça vol però no pot\nLa segona part ha començat amb una ocasió de Busquets, que ha fet un xut llunyà amb la cama esquerra que la defensa bavaresa ha desviat a córner. Com en la primera part, Ter Stegen ha estat de nou el salvador en un xut dins de l’àrea de Sané. El Barça, de mica en mica, ha estat superat pel conjunt alemany i, després d’un xut al pal de Musiala, Lewandowski ha agafat el rebot per fer el segon gol. Koeman ha reaccionat al gol i ha fet entrar Gavi i Demir per Busquets i Sergi Roberto. Aquest darrer ha rebut la xiulada del Camp Nou. Pocs minuts més tard s’hi han incorporat Mingueza i Coutinho, que han entrat per Eric Garcia i Luuk de Jong. Les coses han anat a pitjor per a Koeman. Jordi Alba, que ha forçat la seva presència al partit, s’ha lesionat en una cursa i ha estat substituït per Baldé. A les acaballes del matx Lewandowski ha fet el tercer del conjunt alemany.\nLa dada sorprenent cada cop que el Barça guanya el Bayern de Munic\nEl Barça només ha guanyat dues vegades els alemanys, però han estat amb contundència\n— Lliga de Campions\nLa Federació Catalana de Natació rep la Medalla d’Or al Mèrit esportiu\nEls comerciants del Raval denuncien incivisme i comportaments violents arran de les botellades


Esteve Olivé Boix: 2017\nCarros de foc 2017, cremats i assolits amb èxit!!\nDe ben petits i durant uns quants anys amb la família estiuejàvem a la Vall d'Aran. Fèiem excursions a llacs i pujant muntanyes. Recordant converses tenia present una ruta que passava per diversos llacs i estanys, els llacs Colomer. Aquesta era la meva il·lusió i tot va començar per aquí. Vista la tendència del moment de fer bogeries vaig començar a investigar i em vaig adonar que formava part de la ruta de Carros de Foc.\nTècnicament no era conscient de la magnitud d'aquesta zona, només sabia els km i desnivell i em van semblar assequibles en un dia sencer uns 60km i 5500+. Em venia de gust fer una ruta sencera, reseguint tot el recorregut. Comentant la proposta em vaig trobar amb 2 tocats de l'ala com jo que van voler pujar al "carro" mai més ben dit, en Marc Villodres i en Joan Caldentey. Entre les ganes que jo tenia i l'entusiasme d'aquests 2 que van creure en el que els proposava sense dubtar, es va gestar aquesta aventura. Fer el Carros de foc d'una tirada en les hores que fes falta.\nTot pintava molt bonic i idíl·lic, l'emoció sen's enduia i va arribar el dia i tots preparats vam anar a fer front a aquest repte. Després d'unes 3-4h de viatge vam arribar a la Presa de Cavallers. Ens vam vestir, ens vam afartar i vam sortir xino xano de la presa de Cavallers direcció el refugi de Ventosa 5km aprox. Acabàvem de sopar, començava a fer-se fosc, estàvem encarcarats del viatge, valia la pena anar tranquils i deixar que el cos s'anés activant i connectant amb aquell entorn natural tant pur.\nArribàvem al refugi, volíem fer vivac i les noies que portaven el refugi ens van advertir que no era permès, però si a les 6 del matí ens aixecàvem no passaria res i ens van donar una idea on posar-nos, en un prat entre unes roques sobre l'estany negre, el més profund del Pirineu. Mai m'havia imagitat que al cel hi hagués tants estels, l'univers era el nostre sostre, el cel ens fèia emocionar. Estàvem bé, una mica de rosada humitejava l'ambient. Les hores van passar lentament però per fi es van fer les 6 del matí, hora d'aixecar-se amb la primera llum.\nEmocionats i ja aclimatats, havent dormit a gairebé 2000m+, vam anar a omplir-nos les panxes abans de sortir. 2 hores després, ens trobàvem a la Ma Antonia, de l'Slop de Parets esmorzant, primera sorpres, gent de Parets pel món. Sobre les 8 del matí sortíem, direcció Coll de Contraix, sabíem on ens posàvem?\nEspectacular el Coll de Contraix, per mi el més dur fet fins el moment, potser a l'alçada de la pujada a Certascan, però pujar al pic encara va ser més dur. Seguim fins a Estany LLonch, després ja va ser més lleuger, bosc de pins i els primers rossinyols ens donaven la benvinguda.\nLa nostra pregunta en arribar ¿És fàcil ara el camí fins el refugi de Colomina? Sí, ara trobareu una autopista, ahhhh!! Després de passar una muntanya i 2 o tres estanys més, a continuació d'una altra tartera, res a veure amb el Contraix, ara ja tot era fàcil, vam ensopegar amb un camí amb una via al costat. Això era l'autopista? poc després arribàvem a la Colomina. Vaig dinar pà amb tomàquet i una truita, en Joan amb tonyina i una cola, després una petita migdiada de 30', sortíem gairebé a les 15, però bé.\nEl refugi de la Colomina era un lloc molt bonic, amb molt bones vistes i un embassament força gran. El vam voltejar i el camí ens va fer enfilar per la muntanya, seguíem i un altre llac, a sobre un altre. A dalt la muntanya ens van indicar i ens van informar de com agafar la draçera per no passar pel refugi de l'Estanca, vam fer una foto només al retall de la zona per on passar, però no del punt on tallava el camí, que era un tros més de mapa. Un grup de peregrins amb grans motxilles, provinents de Sant Sebastián, Galicia... ens van dessitjar sort i ens van dir que els hi fèiem enveja, jo pensava, d'això res posa't a fer-ho i ja veuràs com no rius tant!!\nA les 18 arribàvem a la cruilla per dirigir-nos cap a JMBlanch "espot" o Ernest Mallafre i aquest últim és per on tiràvem, segons indicació ens estalviàvem 30' d'anada + la tornada.\nArribàvem a Ernest Mallafré i ja començàvem a dubtar sobre les nostres capacitats de completar la ruta. Em vaig adonar que no duia targeta de crèdit, ni diners suficients per passar la nit en un refugi en cas que ens vingués de gust. "Per mi una gran errada". Ens vam omplir de força i vam seguir cap l'estany de Sant Maurici i els Encantats, "Si ens hem proposat fer la ruta sencera doncs endevant!!!".\nSeguírem cap a la cascada de Ratera, l'estany de Ratera i després el refugi d'Amitges. Arribàvem al refu i una mica abans avistant cérvols al camí, quin regal més agrait! Al refugi ens vam atipar, llenties i sopa de ceba, vam sortir calentons i ja gairebé era de nit. Treballant allà em va sorprendre la troballa amb la Fàtima, companya de l'institut, que fots aquí, que hi treballes? aquestes coses sempre fan alegria.\nVam sortir a la recerca de l'últim refugi el Colomers i allà havíem de trobar un indicador que digués "Coll de caldes de Colomers" era el que ens portaria a Ventosa. Després d'avançar una estona de nit discutint sobre el component del patiment en les diferents experiències de la vida, ens vam quedar sense piles a un frontal. Ens va costar decidir si fer servir les úniques que portàvem de recanvi, o esperar-nos, al final les vam posar. Ens vam animar una mica quan vam trobar una cruilla que ens indicava que anàvem directes al Colomers, sense passar per Savoredo. Arribàvem al Colomers abans de les 23, encara ens vèiem capaços d'arribar abans de les 3 o així al cotxe.\nNomés arribar al refugi hi havia un indicador, Refugi de Restanca dreta, "Coll de Colomers" Ruta dels 7 estanys esquerra. En aquell moment no sabíem, faltava la paraula Caldes, però estàvem cansats i no hi vam donar importància. Seguíem per un camí o no hi havia ja marques de GR, vermelles i blanques, només eren vermelles. Vam perdre les marques, seguíem pedres, després de 2 o 3h caminant vam decidir descansar fins les 6 i seguir, estàvem cansats, no sabíem ben bé ni on érem i a més havíem perdut les marques vermelles.\nPer passar la nit només teníem 2 mantes tèrmiques, un no en portava, uns pantalons llargs, els altres 2 no en portaven, una samarreta térmica, els altres 2 res. Un gore, els altres 2 no en portaven. No servia de res fer ultres si no ens adonàvem de la importància del material obligatori!! Ens podia salvar la vida en circunstàncies inesperades com aquella.\nLa nit es va fer llarga, llarga, llarga. No feia gaire fred, per sort però clar, potser 0 o per sota de 5ºC segur. En Marc cargolat en una manta tremolant i amb la seva samarra verda de la sort llarga de pantalons. En Joan i jo compartint manta, ell amb pantalons curts i una samarreta que jo duia de recanvi que es va posar a les cames i jo amb pantalons impermeables, samarra tèrmica i gore, tapat amb la manta i fred, no em volia imaginar com estaven ells. Jo patia per la responsabilitat que havia adquirit i veient-nos en aquelles condicions. Però sí, ho vam superar!!!\nA les 6 ens aixecàvem encarcarats i començàvem a caminar a la recerca de les marques vermelles, fins que anàvem entrant en calor poc a poc. Sí, seguíem i vam passar un pla verd amb pedres i petites basses, arribàvem a una cresta i vèiem llacs més grans, no trobàvem cap indicador, començàvem a baixar i això ens incomodava perquè no sabíem on érem i les referències que vèiem en el tros de mapa fotografiat no coincidien del tot.\nEns vam desviar de la ruta cap a l'altra part de la cresta perquè ens va semblar que estàvem ja a prop del nostre refugi inicial Ventosa, però no erem allà, no vèiem a ningú, ni tan sols hi havia marques de GR. Estàvem desesperats!! Havien passat 4 hores després d'aixecar-nos, sobre les 10-11 del matí, ja no contava ni arribar l'endemà a casa, el món se'ns queia a sobre, no sabíem on érem, ni com agafar la ruta bona. Vam començar a cridar-nos i va cundir el pànic. Havíem d'anar a la una, vam dir de pujar la cresta per a veure que vèiem, era el refu de Colomers, havíem d'arribar allà! Sí, baixàvem i de sobte en un llac una noia banyant-se en tanga, uehhh, gent a la vista, vida, vida, bon senyal! El seu home era a la bora i ens va ensenyar un mapa de la zona. De sobte vam tocar de peus a terra. Havíem de seguir direcció Restanca, abans de trobar l'indicador de Coll de Caldes de Colomers. Havíem seguit una ruta específica circular dins el parc, ens havíem desviat del recorregut a seguir!\nBé ara ens tocava refer el camí fins a Colomers i pujar cap a Restanca, això vam fer, vam voler deixar les mantes tèrmiques destrossades durant la nit al Colomers i ens van dir que només recollien la seva deixalla perquè els hi venien a buscar en helicopter, vam prendre una cola entre 3 i vam marxar. Un coll guapo guapo de kmv pujant per un prat que no s'acabava i fort a munt, un cop a dalt, trobàvem l'indicador esperat, Refugi Ventosa, Coll de Caldes de Colomers. Ja tot quadrava, ens acostumem al gps i els mapes també s'han de portar a sobre, encara que coneguem la zona ens poden aportar un major aprofundiment i si no la coneixem són una gran referència més, sobretot si no en tenim altra!\nRes, lliçó apresa, ja coneixíem el que vèien els nostres ulls, havíem de seguir avall per la banda oposada del Contraix, vam baixar amb ganes i ja més tranquils amb l'objectiu de fer-nos un bany a algun lloc natural i així ho vam fer. A mi personalment em va relaxar per conectar amb el moment i seguir gaudint de l'experiència.\nVam seguir fins el Ventosa, mentre agafàvem les coses ens vam relaxar una mica asseguts a l'entrada, tot aprofitant per donar les gràcies a les fantàstiques treballadores del refugi que havien estat molt amables amb nosaltres. Ens trobàvem amb en Toni Flores del Rios Running de relax també, quina sorpresa!\nContinuàvem cap a la pressa de Cavallers, baixant de Ventosa amb molta calor, el sol calent del migdia deixava emprenta en nosaltres. Després de poc més 1:30 arribàvem al cotxe, sobre les 16-17 de la tarda. Vius i contents, socarrimats pel sol i amb força gana. Vaig poder avançar-me i després de canviar-me se'm va ocòrrer moure el cotxe a l'hombra on poder descansar resguardat del sol. Va ser una bona pensada! Quan van arribar en Joan i en Marc el cotxe estava més fresquet, es van rentar una mica i canviar de roba.\nHavíem d'afanyar-nos per no arribar demà a casa, i sí, entre el dinar a Barruera i tot vam arribar a les 23 o així.\nBuff quina películ·la, doncs sí, la tenim, gràcies al nostre reporter, en Joan, per tots vosaltres un recull de l'experiència, us encantará!\nFins aviat, gràcies a Marc Villodres i Joan Caldentey per fer-ho posible, sou increibles, sobretot per aguantar-me, per molts anys poguem seguir creixent junts, ja ja ja!!\nPublicado por Esteve en 16:38 No hay comentarios:


La despesa en innovació va marcar rècords l'any passat, però la bretxa amb la Unió Europea s'agreuja\n4 min. Barcelona 30/11/2020 18:40 Traduccions: Cat Cas Eng\n651x366 La bretxa entre Espanya i la Unió Europea s'ha eixamplat en l'última dècada pel que fa a la inversió en R+D / FRANCESC MELCION La bretxa entre Espanya i la Unió Europea s'ha eixamplat en l'última dècada pel que fa a la inversió en R+D / FRANCESC MELCION\nFa cinc anys consecutius que la inversió en R+D a Espanya creix. El 2018 es van recuperar els nivells precrisi i el 2019 la xifra va arribar a màxims històrics: 15.572 milions d'euros. Tot i això, la salut de la innovació a l'Estat amaga una altra realitat: la bretxa amb la resta d'Europa és important, fins i tot en comparació amb països amb una renda per càpita molt inferior. Per primera vegada, el 2019 Grècia i Polònia van superar l'esforç inversor espanyol en innovació pel que fa al percentatge que s'hi destina sobre el PIB. Ho remarca l'anàlisi publicada per la fundació Cotec, que també destaca com Portugal ha eixamplat l'avantatge respecte a Espanya en nivells d'inversió.\nL'any passat la despesa en R+D va suposar l'1,25% del PIB espanyol, una xifra que –indica el professor d'operacions i innovació d'Esade Xavier Ferràs– "segueix molt per sota de la mitjana europea", encara que el volum anual invertit en innovació fos de rècord. "El màxim esforç inversor en R+D per part de l'economia espanyola es va assolir el 2010 (1,35% del PIB). L'economia espanyola hauria d'invertir, a nivell privat i públic, un total de 37.372 milions d'euros per aconseguir l'objectiu europeu del 3%", defensa l'acadèmic. En aquest sentit, xifra en 21.800 milions d'euros el "dèficit tecnològic" espanyol que caldria reduir per assemblar-se a les principals economies europees.\nMalgrat haver incrementat la inversió en R+D en 626 milions d'euros l'any passat, el ritme de l'augment ha començat a frenar-se. El 2017 i el 2018 la taxa de creixement interanual havia sigut del 6,1% i el 6,3%, respectivament, però el 2019 aquesta es va alentir fins al 4,2%. Aquesta desacceleració es veu encara més clarament en el cas de la inversió privada, que ha passat de créixer al voltant d'un 8% en els últims dos anys a veure reduït el seu increment a la meitat, fins al 4%.\nNo obstant això, l'estudi també apunta que un dels culpables d'aquesta tendència és la caiguda de la inversió pública en projectes innovadors. Mentre que a Espanya entre el 2010 i el 2019 aquest indicador es va enfonsar un 5,4%, la situació a Europa va ser molt més dinàmica, amb un increment del 25%. De fet, Cotec assegura que l'Estat és un dels cinc únics països europeus que encara no han recuperat els nivells d'inversió pública previs a la crisi del 2008.\nPrecisament el daltabaix del sistema financer va ser un dels detonants a l'hora d'agreujar la bretxa en innovació a Espanya després d'una primera dècada dels 2000 en què acostar-se als objectius comunitaris començava a ser menys utòpic. El 2008 aquesta distància es va reduir a un mínim de 0,49 punts: a la mitjana de la UE es destinava l'1,84% del PIB a R+D i aleshores Espanya hi dedicava un 1,35%. Ara aquesta divergència gairebé s'ha duplicat i és de 0,88 punts.\nEsperança en els fons europeus\nEl context actual, remarca l'informe de Cotec, contrasta amb l'ambició dels diferents plans estratègics que ha aprovat el govern espanyol per millorar les dades estadístiques de l'R+D. Un d'aquests té com a termini el 2020, any en què s'hauria d'haver arribat al 2% del PIB, mentre que la xifra encara se situa en l'1,2%. D'altra banda, l'objectiu de l'Estratègia Espanyola de Ciència, Tecnologia i Innovació es proposa escalar fins al 2,12% entre el 2021 i el 2027.\n"A Espanya estem acostumats a treballar amb molt poc i a fer una bona producció científica", apunta Julià Manzanas, president de la Comissió de Coneixement i Innovació del Col·legi d'Economistes de Catalunya. Per a l'economista, la realitat de la innovació espanyola passa pels diners que s'hi aboquen, però també pels resultats que generen els diferents centres de recerca i projectes d'investigació. "Som competitius a l'hora de presentar propostes, per exemple, amb els Horizon 2020 de la Comissió Europea", incideix.\nDe fet, l'acadèmic es mostra optimista respecte als fons del pla de recuperació postcovid de l'executiu comunitari i l'increment de pressupost previst per al ministeri de Ciència espanyol. "Ara la inversió privada sosté en bona part la global, però aquesta serà més vulnerable a la crisi del covid-19 perquè per a les empreses és un esforç en un moment de debilitat", assegura Manzanas.


Els jocs en línia atrapen el 25% dels nous ludòpates | Catalunya | EL PAÍS Catalunya\nEls jocs en línia atrapen el 25% dels nous ludòpates\nLa unitat d’atenció al joc de l’Hospital de Mataró atén uns 70 nous pacients cada any\nUn home juga per internet. m. Minocri\nNo hi ha dia que, al voltant de la mitjanit, alguns canals de televisió comencin a bombardejar la graella amb anuncis d’apostes esportives i pòquer en línia patrocinats per estrelles del futbol o on regalen diners per començar a jugar. Ja fa uns anys que els jocs d’atzar han fet el salt a internet, però aquesta modalitat tampoc està exempta de riscos. Més aviat, al contrari. Un estudi de l’Hospital de Mataró alerta que un de cada quatre ludòpates atesos i altres addiccions no tòxiques són addictes a jocs d’atzar en línia.\nL’addicció al joc presencial, especialment les tradicionals màquines escurabutxaques, segueixen copant les consultes d’atenció al joc patològic, però les alternatives a Internet —sobretot, apostes esportives i pòquer— guanyen terreny. La unitat d’atenció al joc de l’hospital de Mataró atén uns 70 nous pacients cada any. D’aquests, al voltant del 65% és per ús problemàtic de les escurabutxaques. El 25% es tracta de jugadors a internet, segons les dades del 2016. Fa cinc anys aquest percentatge amb prou feines arribava al 3,5%.\n“Arran de la legalització del joc en línia, la publicitat va accedir-hi i s’ha normalitzat com una cosa divertida. La publicitat està fent molt de mal, perquè tu veus esportistes d’elit, referents per a molts joves, que t’ho ofereixen. Les màquines escurabutxaques estan molt més mal vistes, per exemple”, explica Cristina Martínez, psicòloga clínica a Mataró i autora de l’estudi.\nLa investigadora apunta que les dades —ha estudiat 156 pacients— són extrapolables al conjunt de la població, tot i que reconeix algunes limitacions en l’estudi, com que el 93% dels pacients estudiats són homes —les dones estan infrarrepresentades— i que el joc online només es compara amb un tipus de joc presencial: màquines escurabutxaques. La setmana vinent presentarà la tesi doctoral amb aquestes conclusions a la Universitat Autònoma de Barcelona.\nEl perfil d’usuari de jocs per Internet trenca amb la silueta comuna en jocs presencials. “El de joc en línia és més jove, té un nivell d’estudis elevat, solter i sense fills, ocupa càrrecs alts a la seva empresa i té un nivell d’ingressos alt”, descriu Martínez. De fet, segons l’estudi, el jugador en línia hi inverteix molt més diners i temps que el presencial. En concret, el nivell de deute ascendeix a 22.000 euros de mitjana —els pacients amb addicció a màquines escurabutxaques tenen un deute de 10.000 euros— i la despesa setmanal és de 550 euros (200 euros en el cas de jugadors presencials). El temps dedicat és de 17 hores setmanals per als jugadors online i quatre per als jugadors presencials.\n“El joc en línia té unes particularitats, com que està disponible 24 hores els 365 dies, facilitat d’accés, privadesa i anonimat i una visió distorsionada del que gastes perquè els diners virtuals no els veus, no toques els bitllets”, apunta la psicòloga de Mataró. De fet, aquests elements acceleren el procés de generar addicció: en joc en línia triguen quatre anys, la meitat que en joc presencial.\nLa psicòloga Susana Jiménez, coordinadora de la unitat de joc patològic i altres addiccions comportamentals de l’Hospital de Bellvitge, corrobora aquestes conclusions. En una investigació que també és a punt de publicar, l’equip clínic de Bellvitge ha estudiat 2.740 pacients consecutius i ha detectat que el joc en línia “és la forma que més està creixent”. L’hospital va atendre l’any passat 312 pacients, gairebé el 21% per joc en línia.\nUn problema acompanyat d’altres trastorns\nEls experts han reportat molts casos de comorbiditat amb trastorns mentals i altres addiccions, com l’alcohol i el tabac. Els trastorns d’ànim, depressions majors, esquizofrènia i ansietat també estan vinculats a l’ús problemàtic del joc a Internet. A més, assenyala Martínez, “el jugador online comet més actes il·legals”.\nEls experts avisen, no obstant això, que hi ha solució per a aquestes addiccions, principalment a través de teràpia conductiva conductual. “Els abstinents al cap de dos anys són el 70%. Les claus són la motivació i la conscienciació de la malaltia”, avisa la psicòloga de Bellvitge.\nMentre que els ludòpates de màquines escurabutxaques juguen “per evadir-se de la realitat”, assegura Martínez, en la modalitat online els jugadors ho fan “per sentir l’emoció, posar a prova la seva habilitat...”.


Aritmos ERP / La plataforma cloud que impulsarà el seu negoci cap al futur\n/ La plataforma cloud que impulsarà el seu negoci cap al futur\nL'ERP dissenyat per Aritmos i especialitzat en la gestió de PIMES\nDavant d'un mercat cada vegada més exigent, davant un entorn de negoci molt competitiu i davant la necessitat de gestionar PIMES cada vegada més complexes, emprenedors com vostè han d'administrar la seva empresa amb total claredat i amb una alta precisió en les seves operacions. Aritmos ERP és la resposta a aquest escenari: una solució tecnològica cloud que li permet conèixer, en tot moment i de forma panoràmica, l'estat de la seva empresa: sigui on sigui.\nAritmos ERP no és un software de gestió més. Aquesta plataforma cloud li ofereix informació de negoci consistent i fiable perquè vostè pugui prendre les decisions més encertades i respondre amb més agilitat i eficàcia als canvis del mercat. Una solució 100% orientada i desenvolupada per optimitzar la competitivitat i la productivitat de les empreses, amb l'objectiu de satisfer les necessitats dels seus clients.\nAcceleri totes les seves operacions amb les eines integrades a l'ERP\nGestió comptable, gestió per empreses, exercicis, assentament comptables, divises, declaracions d'impostos...\nCobraments, pagaments, riscos bancaris i amb clients, gestió de pagarés...\nGestió de l'immobilitzat, càlcul d'amortitzacions, procés d'amortització...\nPartides de producció, ordres de treball, gestió de lots, sincronització amb fàbriques...\nGestió de proveïdors, comandes, coordinació bancària, seguiment comercial, articles, tarifes...\nGestió de clients, comandes, seguiment comercial, transportistes, categories d'articles, documents comercials, ofertes...\nInventari, recepcions i sortides, control de magatzems, categories d'articles, devolucions, gestió logística...\nBalanços oficials, consolidats, pressupostaris, per centres de cost...


Agustí Puig presenta l’exposició Creant una pròpia cosmicitat al Centre Cultural\nYou are here: Home / Arts escèniques i visuals / Cultura / Agustí Puig presenta l’exposició Creant una pròpia cosmicitat al Centre Cultural\nL’artista sabadellenc porta a Terrassa més d’una quarantena d’obres, dues d’elles creades per l’ocasió, de la mà de la Fundació Privada Vila Casas.\nPintures, escultures i xilografies formen part de la seva llarga trajectòria internacional. A més a més, destaquen les obres de gran format que acullen les grans sales del recinte.\nL’exposició es podrà visitar fins el 10 de febrer a les sales 3 i 4 del Centre Cultural.\nEl gravat és una de les tècniques utilitzades per l’artista.\n“L’ésser humà, buscar l’harmonia, les coses que m’agraden i que em diguin alguna cosa” són els temes sobre els quals pinta l’artista Agustí Puig. S’ajuda de les idees estètiques, els colors i la gestualitat per crear les seves obres, perquè “desprenen molta energia”, afirma. Puig és autor d’una obra prolífica i versàtil, amb uns inicis més figuratius que han anat desembocant en la seva obra abstracte actual. A més a més, ha sabut experimentar amb nombroses disciplines artístiques, des de la pintura, l’escultura o el dibuix, fins a la ceràmica o el gravat. Actualment treballa amb pintura de gran format i ha creat 2 obres per exposar al Centre Cultural: dos grans quadres de 4 metres d’alçada i 8 d’amplada on predominen els colors ocres, negre, vermell i blanc.\nLa Fundació Privada Vila Casas ha presentat aquesta exposició dins del seu programa Itiner’Art, que “vol apropar l’art contemporani català al territori a través dels seus artistes”, afirma Mercè Vila, gestora de continguts, premsa i comunicació de la Fundació Vila Casas. Vila afegeix que en el recorregut de les obres que hi ha exposades, es poden veure diverses tècniques artístiques de l’obra de Puig. En aquesta línia, la comissària de l’exposició, Natàlia Chocarro, adjunta de la Direcció d’Art de la Fundació Vila Casas, remarca que l’obra de l’artista està feta amb “la determinació en la fluïdesa d’un gest atemporal amb el qual Agustí Puig esculpeix els signes que nodreixen el corpus creatiu de la seva obra”.\nAgustí Puig treballa amb idees estètiques sobre l’ésser humà, “no són obres jeroglífiques, o t’agrada o no t’agrada”, afirma l’artista. Els temes que més li interessen són l’harmonia, el contrast, la bellesa, la contenció, l’elegància, la força, l’originalitat o el misteri, entre d’altres. Puig remarca la importància que cada espectador pot veure diferents coses en un mateix quadre. A més a més, afegeix que la percepció de la seva pintura ha canviat per a ell amb el pas del temps i que “com més ficat estàs en les teves obres, menys hi entens, és un enigma”. En aquest sentit, si se li pregunta per l’etiqueta d’informalista, respon de manera clara i contundent: “no sé què vol dir, jo no sé res”.\nAquesta mateixa setmana, l’artista volarà cap als Estats Units, més concretament cap a la galeria Franklin Bowles Galleries de Broadway, amb qui fa 6 anys que treballa, per inaugurar una altra exposició.


Activitat de voluntariat “Rentem la cara al riu”, dins de la jornada Clean-up Europe.\nVoluntaris dels espais naturals van dedicar el matí d’ahir a recollir residus de la part final de la riba del riu Llobregat, als espais naturals protegits. Es van seleccionar els vidres, plàstics i envasos, separant-los del rebuig per facilitar el seu posterior reciclatges. Aquesta activitat s’emmarca dins de la jornada europea de neteja d’espais públics anomenada “Let's Clean-Up Europe!”.\nFruit d’una societat encara no prou sensibilitzada en la importància de no generar residus, o d’individus incívics que no els dipositen a l’indret adequat, el riu va recollint al llarg del seu curs un mostrari d’objectes que hem produït, consumit i llençat incorrectament. Especialment en episodis de pluja, les riuades transporten i dipositen al tram final del Llobregat canyes, troncs, ampolles, bosses, safates de poliestirè, draps, ...\nUn cop acabades les pluges i baixat el nivell del riu, queden al descobert tots aquests objectes. Els restes de vegetació van descomponent-se i integrant-se a l’entorn, però la resta del residu s’acumula entre les pedres que delimiten la riba del riu. A banda del perjudici estètic que causen, aquests residus poden afectar greument a la vida del riu, ja sigui perquè portin elements contaminants, perquè la fauna els ingereix o simplement perquè els animals quedin embolicats.\nAquest diumenge un grup de voluntaris i voluntàries del programa de voluntariat dels espais naturals del delta del Llobregat i, aprofitant la jornada internacional Clean-up Europe, han recorregut la riba del riu recollint aquests residus. Han estat 11 persones que han aconseguit recollir 10 sacs grans separats en plàstics i envasos, vidre i rebuig. Tots aquests residus han estat traslladats a la deixalleria del Prat, on es portaran a reciclar o a gestionar correctament per a que no tornin a embrutar els nostres espais naturals, ni cap altre.\nJornada Europea de Neteja d’Espais Públics\nCada any, milions de tones de deixalles són dipositades en els mars, platges, boscos i la natura en general. Les principals causes de que això succeeixi són els patrons insostenibles de consum i producció presents avui en dia en la nostra societat, així com les estratègies de gestió de residus poc eficaces i la falta de sensibilització de la població. Per reduir la quantitat d’escombreries a la natura i donar visibilitat a aquest tema, la European Week for Waste Reduction (EWWR) coordina anualment una jornada de neteja d’espais públics a nivell europeu.


La prèvia de la Supercopa Endesa 2021 - esmaixada.cat\nEt portem tot el que has de saber abans de l’inici de la Supercopa Endesa 2021-2022.\nLa Supercopa Endesa donarà el tret de sortida a la temporada 2021-2022 del bàsquet domèstic. Analitzem com hi arriben Barça, Madrid, Tenerife i València. El Madrid, actual campió, intentarà revalidar el títol.\nLes sortides de Campazzo, Deck i Garuba cap a l’NBA sumat a la plaga de lesions que va afectar l’equip de Laso va marcar un final de temporada grisa, lluitant contra el campió de l’Eurolliga però sense competir contra vencedor de la competició domèstica. La lesió de llarga durada de Randolph i les constants aturades de Llull, Rudy, Causeur, i fins i tot Carroll van propiciar al conjunt blanc a no aconseguir la regularitat establerta que ens havien acostumat.\nLa dita castellana “año nuevo, vida nueva” s’ajustarà perfecte a la nova plantilla blanca. Pablo Laso era plenament conscient que, per lluitar contra els grans del continent, s’havia de fer una gran remodelació. I així ha estat. La marxa de Laprovittola – rotació nul·la -, la no extensió de contracte a Tyus – no apte pel Madrid – i la retirada de l’etern capità Felipe Reyes sumat a les 3 fugues cap NBA han fet un total de 6 baixes. La construcció del nou projecte blanc va començar amb la incorporació immediata de Thomas Heurtel després que rescindís el contracte amb el Barça per confrontacions amb el staff. Seguidament ha arribat Guerschon Yabusele, un interior atlètic amb bon tir i capaç de dominar el joc interior-exterior. D’altra banda també ha arribat un anotador com és Nigel Williams-Goss, capaç de jugar d’1 i de 2 amb pinzellades molt elèctriques i detonants. Finalment, a la capital ha aterrat la bomba de l’estiu: Adam Hanga. Jugador amb unes condicions físiques extreordinàries capaç de rotar defensivament amb tots els exteriors i amb bon llançament de tres.\nSens dubte, Hanga és el fitxatge que més aportarà a l’equip de Laso.\nEncara que aquests quatre fitxatges hagin augmentat el nivell i la competitivitat, cal recordar que ni Anthony Randolph ni Trey Thompkins III, interiors determinants durant els últims anys, seran baixa per lesió i per tant, no seran partíceps. Per si no fos prou, Alberto Abalde també serà baixa d’última hora, tal com ha informat Carlos Sánchez.\nEn quant a pretemporada, el conjunt dirigit per Pablo Laso ha deixat més dubtes que il·lusions: dues derrotes contra Unicaja de Màlaga i UCAM Múrcia i una victòria contra l’equip murcià. En les dues derrotes el principal problema va ser el mateix: un equip molt verd en termes defensius. La derrotar contra el UCAM Múrcia va esdevenir per una falta de rodatge, pocs entrenaments pels nous fitxatges i absències de jugadors importants. Partit de frec a frec fins als instants finals que va decantar-se per l’equip de Sito Alonso. El triangle francès format per Causuer-Yabusele-Poirier va ser el més destacat amb 13, 19 i 14 punts respectivament. D’altra banda, en l’enfrontament contra l’Unicaja, el més destacat va ser l’aportacio del triunvirat francès Heurtel-Causeur-Poirier (10 punts cadascú) i l’aparició de Hanga (11 punts), i el més decepcionant, l’aportació de Williams-Goss i Yabusele.\nEn el tercer i últim partit de pretemporada, l’equip blanc va dominar amb solvència i va acabar deixant bones sensacions. Thomas Heurtel – titular i el timó de l’equip- va aconseguir connectar de primeres amb el seu compatriota Poirier i així destrossar el joc interior del rival. El pívot francès es va enfilar fins els 17 punts sent el més destacat.\nPersonalment, veig el Real Madrid molt més sòlid en defensa que en altres temporades i els fitxatges dels físics Hanga i Yabusele sumat al millor intimidador d’Europa, Tavares, els farà fer un pas més endavant. Pel que fa a la part ofensiva considero que els Heurtel i Goss són anotadors compulsius -en certa part anàrquics -, i els manca la direcció de joc; Alocén haurà d’agafar protagonisme en aquest sentit.\nJUGADOR NÚMERO POSICIÓ ESTAT\nFABIEN CAUSEUR 1 ALER DISPONIBLE\nJUAN NÚÑEZ 2 BASE DISPONIBLE\nANTHONY RANDOLPH 3 ALER-PIVOT LESIONAT\nTHOMAS HEURTEL 4 BASE-ESCORTA DISPONIBLE\nRUDY FERNÁNDEZ 5 ESCORTA DISPONIBLE\nALBERTO ABALDE 6 ALER LESIONAT\nADAM HANGA 8 ALER DISPONIBLE\nTRISTAN VUKCEVIC 11 ALER-PIVOT DISPONIBLE\nCARLOS ALOCÉN 12 BASE DISPONIBLE\nVINCENT POIRIER 17 PIVOT DISPONIBLE\nJAYCEE CARROLL 20 ESCORTA NO ACORD RENOVACIÓ\nWALTER TAVARES 22 PIVOT DISPONIBLE\nSERGIO LLULL 23 ESCORTA DISPONIBLE\nGUERSCHON YABUSELE 18 ALER-PIVOT DISPONIBLE\nTHOMPKINS III 33 ALER-PIVOT LESIONAT\nJEFFERY TAYLOR 44 ALER DISPONIBLE\nWILLIAMS-GOSS 0 BASE DISPONIBLE\nLes claus de l’equip\nLa primera característica a destacar quan pensem en l’era Laso és el gen guanyador i competitiu que sap transmetre als seus jugadors. El conjunt blanc ha demostrat en múltiples ocasions que, per més situacions adverses que se li presenti, sempre sap treure la seva millor versió.\nD’altra banda, caldrà veure l’estat de forma de Llull i Rudy: jugadors amb certa edat que els costa mantenir una regularitat estable, però que els encanta i saben com jugar en competicions com aquesta.\nLa tercera clau serà el domini interior de Tavares i la generació de tirs alliberats cap als exteriors.\nLa quarta clau, i la més important serà com Laso aconsegueix dibuixar un sistema i/o quintet sense Randolph i Thompkins, baixes per lesió. El minutatge de Yabusele i la confiança cap a Vukcevic i, possiblement, Ndiaye, eines per compensar.\nPer últim, es necessitarà el Madrid més sòlid i agressiu en termes defensius, arribant a totes les rotacions i ajudes i aconseguir desesperar el rival.\nJugadors a destacar\nLa marxa de Campazzo ha provocat que Tavares hagi quedat com a factor diferencial del conjunt blanc.\nTAVARES: el millor cinc del vell continent. Un autèntic terror pels rivals. La seva millora ofensiva ha donat molt de poder a sistemes com el P&R. Si Tavares domina, el Madrid té molt guanyat.\nLLULL: l’escolta de Maó vol seguir sent dominant. Després de la lesió de genoll, les seves arrencades explosives en transició ja no han estat les mateixes i el seu rendiment ha estat bastant irregular. Tot i això, en qualsevol moment pot apareixer i detonar-te el partit amb triples inversemblants. Li encanta aquest tipus de partits i moments calents.\nHEURTEL: l’anotador francès serà el timó del conjunt blanc. El seu talent innat per repertir joc és una realitat òbvia. Generador perfecte de tirs sobre bot i excel·lent llegibilitat de P&R amb short roll o penetració. La motivació per poder jugar contra el Barça en una hipotètica final el farà encara més determinant.\nAmb una rotació bastant limitada per culpa de les lesions. Laso treurà les seves millors cartes per equilibrar el joc i dominar la part física.\nThomas Heurtel / Fabien Causeur / Adam Hanga / Guerschon Yabusele / Walter Tavares\nL’equip que va acabar millor la temporada passada sens dubte. Campió Copa del Rei, campió Liga Endesa i subcampió de l’Eurolliga. Una temporada excel·lent després d’un lustre horrorós. El gran treball coral en el qual tota la plantilla s’ha sentit involucrats i partíceps acompanyat de les excel·lents versions de Higgins, Calathes i Mirotic, claus de l’èxit.\nGràcies a la intesitat/agressivitat defensiva, la conectració i un gran treball en la preparació de partit i scouting que han mostrat aquest any, fa que siguin els canditats a emportar-se la medalla de campió.\nPel que fa a la plantilla, el conjunt blaugrana ha patit les baixes de Víctor Claver, Adam Hanga – causes econòmiques – i Artem Pustovyi. En quant a fitxatges, el tot-terrey Nigel Hayes, el pívot turc Sertac Sanli i l’il·lusionant jove Rokas Jokubaitis han estat les principals incorporacions. Nicolás Laprovittola ha completat el roster blaugrana.\nAnalitzant la pretemporada del conjunt blaugrana observem alts i baixos. 3 victòries i 1 derrota. El primer partit, contra l’Andorra, va ser treballada i brillant pels nous fitxatges. Els va costar fluir ja que la defensa dels d’Ibon Navarro era molt sòlida. Després del descans, Calathes va començar a repartir joc i a trencar el partit: Hayes, Davies i Mirotic els més beneficiats. El segon partit de l’stage a Andorra, contra el Limoges, no va tenir color. Un rival de molt menys nivell que va servir per provar diferents engranatges i donar pas als joves. Minuts prestigiosos de la perla Jokubaitis.\nUna setmana més tard, els dubtes van arribar a la Lliga Catalana. Les semifinals, contra la Penya, ens vam trobar un Barça similar contra l’Andorra: primera part tous defensivament i segona part a treballar dur i rematar el partit. Davies amb 14 punts i Jokubaitis amb 11, els més destacats. L’endemà, en la final contra el Manresa, és on trobem la grisor i els punts febles del Barça: desconnexions en defensa, tous en les càrregues de rebot – especialment el defensiu – i per últim, nul·la comunicació. El Manresa va aconseguir desquiciar el conjunt blaugrana apretant agressivament les línies de passe i, amb interiors mòbils, canviant a tots els blocs.\nSERTAC SANLI 5 PIVOT LESIONAT\nSERGI MARTÍNEZ 8 ALER DISPONIBLE\nROLANDS SMITS 10 ALER-PIVOT DISPONIBLE\nNIGEL HAYES 14 ALER DISPONIBLE\nPIERRE ORIOLA 18 ALER-PIVOT DISPONIBLE\nNICOLÁS LAPROVITTOLA 20 BASE DISPONIBLE\nÁLEX ABRINES 21 ALER DISPONIBLE\nCORY HIGGINS 22 ESCORTA DISPONIBLE\nKYLE KURIC 24 ESCORTA DISPONIBLE\nROKAS JOKUBAITIS 31 BASE DISPONIBLE\nNIKOLA MIROTIC 33 ALER-PIVOT DISPONIBLE\nNICK CALATHES 99 BASE DISPONIBLE\nBRANDON DAVIES 0 PIVOT DISPONIBLE\nLa clau que engloba el gran projecte de Saras és mantenir la solidesa i regularitat com a bloc. Un cop aconseguit, costarà molt tumbar el club blaugrana.\nEl que determinarà en gran part el resultat de la Supercopa serà el factor Mirotic. L’estrella del Barça està sent qüestionada en els últims dies pel baix rendiment donat els partits transcendentals. Si aconsegueix rendir tal i com s’espera i generar accions al pal baix, l’equip blaugrana tindrà un ventall molt gran ofensivament.\nSeguidament, el rol de Calathes com a generador serà vital. El cervell del Barça posseeix del millor IQ d’Europa. Perquè el Barça es coroni com a campió, necessitarà que el base grec domini i controli el tempo del partit. La presa de decisions serà clau.\nL’última clau, clutch Higgins. El triple, el tir de mitja distància i les penetracions el fa ser el més polivalent en termes ofensius. Recordar que, també, és un especialista defensiu capaç d’aturar els millors exteriors rivals.\n– CALATHES: el Barça depèn, en gran part, que el base grec controli el ritme del partit. Sap quan augmentar o disminuir la velocitat i trobar sempre el millor tir alliberat. El P&R amb els pívots és la seva jugada preferida: buscar un short roll per tal que l’interior ataqui l’aro o penetrar per doblar si arriba l’ajuda. Si aconsegueix anotar els tirs alliberats, el Barça tindrà moltes més possibilitats.\n– MIROTIC: el jugador franquícia del club. Tots els que estimem el bàsquet, sabem les enormes qualitats i el que pot arribar a donar Niko. Ha d’aconseguir generar més accions per si mateix i jugar de tu a tu al pal baix. Amb confiança i lideratge, el Barça és finalista.\n– HIGGINS: el jugador amb més recursos ofensius de l’equip. Letal amb el tir de mitja distància i excel·lent primer pas d’arrencada.\nAmb una rotació bastant amplia, Saras podrà manejar diversos quintents en funció del tram de partit. Independentment del context, ja sabem quines són les debilitats i les confiances de l’entrenador, per tant, apostem per el següent quintet:\nNick Calathes / Cory Higgins / Nigel Hayes / Nikola Mirotic / Brandon Davies.\nEl primer a destacar és el relleu a la banqueta: marxa Jaume PonsarNAu i entra Joan Peñarroya, el que molt consideren un entrenador amb molt caràcter.\nA part del canvi d’entrenador, també hi ha hagut un mercat molt mogut. Joan Sastre, Guillem Vives, Vanja Marinkovic, Fernando San Emeterio, Nikola Kalinic i Derrick Williams han estat baixa i Víctor Claver, Nenad Dimitrijevic, Xabi López-Aróstegui i Jasiel Rivero han estat donats d’alta. Sang nova i jove.\nLes conclusions al finalitzar la temporada passada no van ser gaire bones, eliminats a primeres de canvi a la Copa del Rei, caient lluitant a les semifinals de la Liga Endesa i el pitjor, no classificant-se pels playoff a l’Eurolliga.\nLa nova temporada comença amb la màxima il·lusió possible, amb un ple de victòries durant la pretemporada, 3 de 3. Zaragoza, Manresa i Gran Canària han estat els rivals.\nLes tres victòries tenen dos component comú: les desconnexions després de tenir una renda alta i el protagonisme de jugadors del planter. Prepelic, Labeyrie, Dimitrijevic i Aróstegui han estat baixa en tots els partits, fet que fa que Peñarroya no hagi pogut provar diferents experiments.\nVÍCTOR CLAVER 1 ALER DISPONIBLE\nJOSEP PUERTO 2 ALER DISPONIBLE\nKLEMEN PREPELIC 3 ESCOrTA DISPONIBLE\nJAIME PRADILLA 4 ALER DISPONIBLE\nXABI LÓPEZ-AROSTEGUI 6 ALER LESIONAT\nLOUIS LABEYRIE 7 ALER-PIVOT LESIONAT\nSAM VAN ROSSOM 9 BASE DISPONIBLE\nMIKE TOBEY 10 PIVOT DISPONIBLE\nBOJAN DUBLJEVIC 14 PIVOT DISPONIBLE\nMARTIN HERMANSSON 24 BASE DISPONIBLE\nJASIEL RIVERO 41 ALER-PIVOT DISPONIBLE\nNENAD DIMITRIJEVIC 0 BASE LESIONAT\nL’estat de forma de Dubljevic i Tobey serà clau pel domini del joc interior. Davant, es trobaran Brandon Davies com a única referent. Si aconsegueixen ser amos i senyors de la zona, faran molt mal al Barça.\nEl talent i acert de Prepelic. Tots coneixem les facetes anotadores de Klemen quan vol demostrar-ho. Degut a les baixes d’Aróstegui i Dimitrijevic farà que hagi d’agafar moltes més responsabilitats en els moments calents.\nL’última clau serà la versió que donin els nous fitxatges. L’incògnita de com estarà Víctor Claver de forma després d’estar un any bastant innactiu i Jasiel Rivero, que si aconsegueix mostrar le versió “prime” de Burgos serà imparable.\nDUBLJEVIC: la base de l’equip. No arriba en el seu millor moment però ha sigut un jugador determinant en el millors moments del club. S’espera d’ell i apareixerà.\nPREPELIC: l’anotador compulsiu del València. Anotant i generant pels seus companys. La versió grupal que hem vist de l’eslovè el fa ser fix, decisiu en els minuts finals i ser el jugador a buscar en els moments complicats. Si no es descentra i aconsegueix estar concentrat al 100%, aportarà molt i costarà aturar-lo.\nTOBEY: amb l’enorme final de temporada i l’excel·lent Jocs Olímpics el fa ser el pívot titular sens dubte. Jugarà amb un estat de forma i confiança brutal.\nJoan Peñarroya buscarà trobar un quintet treballador, que pugui rotar defensivament i amb un joc interior que domini la visió de joc i que pugui anotar per dins i per fora.\nVan Rossom / Klemen Prepelic / Víctor Claver / Jasiel Rivero / Mike Tobey\nEl que era una revelació en les passades temporades ja és una realitat. Un bloc molt sòlid, alegre i treballador que competeix de tu a tu contra els grans. Txus Vidorreta ha aconseguit tocar la teca clau. L’equip canari és l’amfitrió i l’extra de motivació per tornar a jugar davant del seu públic pot ser el punt decisiu per tumbar al vigent campió.\nLa plantilla és bastant similar a l’anterior, amb la baixa notable de Cavanaugh – peça molt important en els esquemes de Txus – i les incorporacions de Sean Smith, Kyle Wiltjer i Joan Sastre. Spencer Butterfield, Charles Jenkins, Santi Yusta, Giorgios Bogris i Dani Díez també han deixat l’equip.\nPel que fa als amistosos de pretemporada, la nota ha estat notable: dues victòries contra equips de bon nivell. La primera, contra el Baskonia va ser solvent, dominant tot el partit amb agressivitat defensiva i anotant els tirs alliberats. Fran Guerra amb 15 punts va ser el més destacat, mentre que Fitipaldo va gestionar amb èxit el control del partit.\nEn el segon i últim partit, contra l’Urbas Fuenlabrada, el partit va acabar amb un alt tanteig i victòria justa. Les possessions curtes i transicions ofensives a la mà de Huertas i Fitipaldo va marcar la tònica del partit. El poder interior de Shermadini va acabar decantant la balança cap al conjunt canari. Sasu Salin va ser elegit MVP del partit.\nEn opinió pròpia, considero que si el conjunt dirigit per Txus Vidorreta aconsegueix jugar amb el seu joc alegre, anotar els tirs alliberats de tres i, sobretot, que el P&R Huertas-Shermadini funcioni, té moltes opcions i és favorit a batre el Madrid plegat de lesions.\nBRUNO FITIPALDO 6 BASE DISPONIBLE\nSEAN SMITH 7 ALER-PIVOT DISPONIBLE\nMARCELINHO HUERTAS 9 BASE DISPONIBLE\nSASU SALIN 10 ESCORTA DISPONIBLE\nSERGIO RODRÍGUEZ 13 ALER DISPONIBLE\nJOAN SASTRE 15 ESCORTA-ALER DISPONIBLE\nGIO SHERMADINI 19 PIVOT DISPONIBLE\nDEJAN TODOROVIC 20 ESCORTA LESIONAT\nEMIR SULEJMANOVIC 22 ALA-PÍVOT DISPONIBLE\nKYLE WILTJER 33 ALER-PIVOT DISPONIBLE\nFRAN GUERRA 35 PIVOT DISPONIBLE\nAARON DOORNEKAMP 42 ALER-PIVOT DISPONIBLE\nLa clau més important serà el nivell que doni el duo Huertas-Shermadini i el seu potent pick and roll. La base de joc dels de Vidorreta recau en aquest sistema.\nLa clau anterior va lligada ambos la següent: l’encert del llençament de 3. L’enorme de quantitat d’ajudes que pateix Shermadini al pal baix o Huertas quan ataca el P&R fa que quedi un enorme espai pels tiradors. Sasu Salin, Doornekamp i Wiltjer seràn els executors més beneficiats.\nPer últim, trobem l’aportació dels personatges secundaris que es poden convertir en principals si aquests són aturats. Parlem de Bruno Fitipaldo i Fran Guerra, dos suplents que sempre donen la talla en partits grans i ofereixen molt bon rendiment.\nGIO SHERMADINI: el jugador més important del club. El millor cinc ofensiu de la lliga. Les claus del georgià són la continuació després de P&R i les seves accions sota la pintura. Des del pal baix és molt fiable gràcies al seu “gadgeto brazo”. Per si no fos poc, té un percentatge excel·lent des del tir lliure i posseeix un notable IQ per generar accions i espais pels seus companys.\nMARCELINHO HUERTAS: el constructor i generador de l’equip. La seva capacitat per llegir el joc el fa ser imprevisible. El seu lideratge dins i fora pista sumat a l’experiència que transmet a pista, claus per entendre l’estat de forma del club.\nSASU SALINA: l’executor de l’equip, el tirador perfecte. Jugador molt important en l’esquema de Vidorreta que sempre ho dona tot a pista. La seva jugada perfecte és tirar després de rebre bloc indirecte.\nAmb més baixes que incorporacions, Txus Vidorreta seguirà apostant pel quintet que ha donat tantes alegries a la illa.\nMarcelinho Huertas / Sasu Salin / Aaron Doornekamp / Kyle Wiltjer / Gio Shermadini\nRelated Topicsfeaturedprèvia Supercopa Endesa


LSTEI-i celebra la sentència del TSJC a favor de la immersió lingüística\nPerò es manté vigilant per garantir l’ensenyament en català a tots els infants i joves\nEl Tribunal Superior de Justícia de Catalunya (TSJC) ha emès una sentència que valida el caràcter general del català com a llengua d’aprenentatge a l’escola però també dóna la raó als demandants que volen poder escolaritzar els seus fills en castellà durant la primera etapa educativa.\nEl model lingüístic i els programes d’immersió no resulten afectats per la sentència a nivell de principi general. Avui, segons la llei i les normatives vigents, ja és possible un marc d’excepció lingüística en la primera escolarització. L’excepció té una temporalitat i es basa en un reforç per tal que els alumnes puguin incorporar-se, al més aviat possible i en les millors condicions, al sistema general, en igualtat de condicions que els seus companys d’aula.\nAvui és un dia per tornar a afirmar solemnement que és irrenunciable el fet d’una escola no segregadora per motius de llengua i que com diuen tantes pancartes i llaços penjats a les escoles volem ensenyament en català per a tothom.\nReclamam responsabilitat i intel·ligència a les autoritats educatives per tal que no es produeixi cap modificació dels projectes educatius de centre i que es vetlli perquè tots els infants i joves puguin viure la seva etapa escolar en igualtat i plena normalitat.\nLa sentència no és tranquil·litzadora, ja que posa una falca al sistema educatiu de Catalunya i obre un camí senyalitzat a noves demandes d’excepció i a la desestabilització. També dificulta el treball dels docents i l’organització dels centres afectats i dels que en el futur es puguin trobar en aquestes circumstàncies i discuteix l’autoritat de les institucions democràtiques i autonòmiques d’organitzar el seu sistema educatiu. És paradoxal la influència de tres famílies a posar problemes a tot un sistema educatiu, quan al País Valencià per exemple, desenes de milers de demandes d’escolarització en català no són ateses i derivades per força a l’escolarització en castellà. Darrere de tot aquest atac, via judicial, contra la nostra llengua, no hi ha una preocupació per l’educació dels fills, ni un debat pedagògic, senzillament hi ha una posició ideològica i unes forces adverses a la normalització lingüística disposades a trencar la convivència i la cohesió social per tal de fer descavalcar el català d’un dels pocs àmbits on compta amb un espai favorable.\nMoltes de les nostres escoles tenen el català com a llengua comuna i d’aprenentatge, sovint amb alumnat de procedència multilingüe, i hem pogut comprovar que és un model d’èxit ja que té com a objectiu l’adquisició de les màximes capacitats lingüístiques en les dues llengües oficials. És un instrument que treballa per la igualtat d’oportunitats i per facilitar l’accés universal al món simbòlic i cultural dels territoris en llengua pròpia i al mateix temps valora la diversitat nacional, cultural i lingüística de l’Estat. Els programes d’immersió i l’ús vehicular de la llengua pròpia a l’ensenyament s’han demostrat com la millor garantia d’èxit en tots aquests objectius. I això és irrenunciable.\nReclamam als Governs de les comunitats on el català és la llengua pròpia, que no es faci cap pas enrere en aquest terreny i cridam la comunitat educativa, i tota la societat que està al seu voltant, a mantenir i a millorar en allò que calgui el llegat pedagògic de qualitat, d’identificació amb el país i de convivència que hem construït al voltant de cada un dels nostres centres educatius.


Finançament | Fòrum Social Mundial de les Economies Transformadores\nLa celebració d’un esdeveniment com el Fòrum Social Mundial de les Economies Transformadores ens exigeix ser coherents amb l'objectiu de caminar cap a un canvi de paradigma. Per això, des de l'organització treballem per assolir la màxima transparència a l’hora d’informar-vos sobre l’estratègia, els criteris, les fonts i els procediments de finançament durant tot el procés fins al FSMET 2020.\nActualment ens trobem en la fase de disseny i dimensionament del pressupost 2019-2020 i visualitzem tres vies de finançament possibles:\n- els ingressos que generi la pròpia activitat del FSMET, que representaria almenys la meitat del pressupost;\n- les aportacions de les organitzacions de les economies transformadores;\n- les aportacions en forma de subvencions i convenis de col·laboració provinents d’institucions públiques, de projectes de transformació social i de fundacions, principalment filantròpiques i progressistes.\nLa visió comuna respecte d’aquestes institucions finançadores és que, a més de ser aliades, siguin actors actius en el procés i puguin aportar les seves visions de canvi econòmic i de finances més ètiques i sostenibles.\nEn aquest document podeu consultar la procedència del fons que han fet possible l'FSMET, així com els grans blocs de despesa.\nLes administracions i fundacions que han donat suport econòmic al procés des del 2018 són:


Fins a 3 nits GRATUÏTES - tres estrellas campings Fins a 3 nits GRATUÏTES - tres estrellas campings\nFins a 3 nits\nUna oferta especial pels que no renuncien a res!\nVols gaudir de nits gratuïtes a la Costa Brava?\nT’ensenyem com les pots aconseguir!\nQueda’t 3 o més nits allotjat en una de les nostres parcel·les del Camping tres estrellas Barcelona, on obtindràs una targeta blava que recepció s’encarregarà de proporcionar-te.\nEn aquesta targeta quedarà assenyalat el nombre de nits GRATUÏTES que podràs viure al nostre Camping tres estrellas Costa Brava.\nVolem que aquest any gaudeixis del relax que tant et mereixes.\nPer això, et recomanem que aprofitis aquesta fantàstica oportunitat!\nDesconnecta de la rutina i fes una escapada recorrent tots els paratges que t’esperen en aquestes dues destinacions.\nÉs hora de gaudir al màxim!\nBarcelona i la Costa Brava t’estan esperant\nVine a Barcelona i descobreix també els racons amb més encant de la Costa Brava.\nPreparat per enamorar-te de cadascun dels seus racons?


GAAB Arquitectes | Us\nGAAB Arquitectes / Us\nEn aquests tipus de projectes, el client es difumina en l’administració o empresa gestora. Això es molt important per entendre que son construccions que van destinades al ciutadà. Així, s’ha de dur a terme l’esforç d’interpretar les necessitats dels futurs usuaris. El client però, acota la sol.lució per tal de poder-la dur a terme, i normalment, participa activament en el procés de concepció de l’edifici. Han de ser edificacions molt pensades en el futur manteniment, i en la fàcil gestió. Això és un dels puntals a l’hora de garantir l’èxit d’un edifici d’ús públic.\nContemplem el procés de crear l’habitatge amb quatre fases ineludibles, que ens permeten personalitzar la proposta i dotar-la de tot allò que el client creu necessari. A partir d’un primer brifing, on s’exposen totes les necessitats, es genera un primer document amb plantes de distribució i un seguit d’imatges en 3D. A partir d’aquí els posicionaments d’ambdues parts, sempre enriquidor i consensuat, ens van duent a la solució definitiva. Aquest procés es pot dilatar en el temps tant com sigui necessari, pensem que es indispensable tenir ben clara i molt definida la sol.lució final, que ens donarà peu a construir el futur immoble. Nosaltres, no som partidaris d’improvisar en el procés de la construcció, és preferible tenir-ho tot molt ben lligat.\nEina indispensable a l’hora de permetre al client, entendre les solucions que es plantegen a l’hora d’iniciar un procés creatiu de formalització d’una edificació. Per a nosaltres també es converteix amb una eina molt valuosa, a l’hora de plantejar opcions alternatives. Dins d’aquest camp, pren una importància cada cop més rellevant, la successió d’imatges per tal de generar un vídeo. La contundència d’una feina així, ens permet a totes les parts, facilitar la presa de decisions durant els procés projectual.\nJosep Aurell i Ballesteros.\nArquitecte responsable de GAAB Arquitectes.\nCol.laborador i cap de projectes a l’estudi professional d’arquitectura de Juan Antonio Ballesteros.\nPrimer Premi en el concurs d’idees per un habitatge unifamiliar convocat per l’ETSAB (Escola Tècnica Superior d’Arquitectura de Barcelona), en col.laboració amb Toni Grabulosa i Areny, i Antonio Navarro Witmarck.\nArquitecte per l’ETSAV (Escola Tècnica Superior d’Arquitectura del Vallés) Universitat Politècnica de Catalunya. UPC nº col.legiat COAC: 26717-1.\nActivitat professional en col.laboració amb Toni Grabulosa i Areny.\nArticle ARQUITECTURA BIOCLIMÀTICA I ENERGIES RENOVABLES APLICADES A LES PISCINES COBERTES, en llibre “piscines climatitzades en front del repte de la sostenibilitat”, editat per “el instalador”.\nGuanyador concurs de projecte constructiu, dirección d’obra, gestió i explotació de Piscina Municipal Coberta d’Alella, en l’area de projecte arquitectònic i dirección d’obra.\nAssessorament tècnic a departamentde mantenimentde la Ufec,en totes les instal.lacions esportives municipals que gestionen.\nGanyador procediment negociat per redacció de Projecte Constructiu i Direcció d’obra dereforma i ampliació de Pavello Municipal d’Arenys de Mar.\nDictamen pericial de l’estat de la instal.lació esportiva Piscina Municipal Coberta La Corxera, de Sant Felu de Guíxols.\nGanyador procediment negociat per redacció de Projecte Bàsic de Centre de Tecnificació del Patinatge Artístic, PAV-3, al Masnou.\nActivitat professional en solitari.


La Cucafera també és la protagonista del cartell d'Anduluplandú.\nAnduluplandú, Francesco-Hippienet, i Marta Nolla són els dissenyadors de les tres propostes de cartell\nActualitzada 29/05/2016 a les 14:29\nEl cartell guanyador de Santa Tecla 2016, elaborat per Elena Gavaldà i Jordina Estopà, té com a imatge principal el Nano Capità sobre un fons de color blau cel. Però un altre element del seguici festiu que ha tingut molta fama entre les propostes de cartells presentades al concurs, és la Cucafera. En motiu del 25è aniversari d'aquest element, ja en són tres les propostes que s'han fet públiques i que el duien com a protagonista.\nFa unes setmanes va sortir a la llum la proposta que havia dissenyat Anduluplandú, pseudònim artístic d'Elisabet Díez, on la Cucafera n'era la imatge principal sobre un fons rosa fúcsia. A dia d'avui s'han fet públiques dues altres propostes presentades al concurs de cartells, que també tenen aquest element del seguici festiu com a punt clau de la il·lustració. Aquests són els dissenys de Francesco-Hippienet, amb fons verd, i de Marta Nolla, on l'element festiu ocupa la totalitat del cartell.


Drama emotiu i inspirador sobre un jove advocat que ajuda condemnats a mort\nUn advocat en pràctiques es dedica a ajudar condemnats a mort en aquest emotiu drama basat en el treball del jurista Bryan Stevenson. Molt en forma, Michael B Jordan (Creed, Black Panther) fa d’aquest jove graduat de Harvard que ofereix els seus serveis legals gratuïts a homes com Walter McMillian (Jamie Foxx), sentenciat a mort per l’assassinat d’una dona blanca a Alabama el 1986. Com més avança la investigació, més absurda sembla la ‘prova’, però s’haurà d’enfrontar a l’oposició de policies racistes i fiscals.\nEs tracta d’una història inspiradora explicada d’una forma tradicional, amb paraules clares per assegurar-se que el públic rebi el missatge alt i clar. La mà ferma del director Cretton ('Les vides de la Grace') rep l’ajuda d’un elenc fort que manté el to just de sentimentalitat.\nLes injustícies frustrants i una prolongada escena d’execució fan que no sigui un film fàcil de veure, però en última instància és commovedor i defensa apassionadament la justícia, la comunitat i l’amabilitat, aspectes bastant oportuns.


Therm-a-rest Neoair Xlite Max SV Large Groc, Trekkinn\nDescripció Therm-a-rest Neoair Xlite Max SV Large\nEl nostre favorit de culte, quatre temporades, anar a qualsevol lloc el matalàs d'aire també ofereix una ràpida inflació de llamps. Construït amb el nostre joc canviant SpeedValve ™, la nostra resistent All Season s'infla fins a tres vegades més ràpid i es desinflla a ;instant. Diverses capes de la tecnologia ThermaCapture ™ fan que sigui un dels nostres matalassos NeoAir més càlids i versàtils. També oferim una talla normal d'ample per maximitzar la superfície del son sense afegir longitud. Inclou un kit de reparació i reparació de coses.\nInflació ràpida: SpeedValve es tira de ;aire que ;envolta per amplificar la respiració, inflant el matalàs a la meitat del temps de les vàlvules tradicionals.\nCalidesa durant tot ;any: les capes reflectores ThermaCapture reflecteixen la calor corporal i la construcció desconcertant conserva la calidesa.\nCòmode: de 2,5 polzades (6,3 cm) de loft estabilitzat i flexible, la part superior de polièster de 75D proporciona confort excepcional.\nDeflació més ràpida: la inversió automàtica SpeedValve ™ desxifra el matalàs en un flaix.\nPes (estàndard): 1 lliures i 15 oz\nPes (Mètrica): 0,88 kg\nDimensió embalada (Mètrica): 28 cm x 12 cm\nDimensió envasada (estàndard): 11 en x 4,8 in\nTipus de teixit superior: 50D mini hex rip poliester\nEn aquests moments Therm-a-rest Neoair Xlite Max SV Large té el millor preu online i és perfecte pels teus entrenaments i activitats esportives. A trekkinn pots trobar centenars de productes per complementar la teva compra, a la categoria de Sacs de dormir del nostre catàleg, a la secció de Matalàs. T’oferim una gran varietat de productes de Matalàs que satisfaran les teves necessitats i t’animaran a practicar encara més esport.\nCaracterístiques Therm-a-rest Neoair Xlite Max SV Large


Contractació electrònica – Pàgina 7 – Consorci AOC\nMés de 650 ajuntaments catalans utilitzen el servei d’e-Contractació del Consorci AOC\nEls més de 650 ajuntaments catalans que disposen del Perfil de Contractant mitjançant la Palataforma de Serveis de Contractació Pública ofert, de forma gratuïta, pel Consorci AOC disposen també de [...]\nPublicats els esborranys d’Avantprojectes de llei de contractes del sector públic i de llei sobre procediments de contractació sectors aigua, energia, transports i serveis postals\nEl Ministeri d’Hisenda i Administracions Públiques ha publicat en la seva pàgina web (apartat de “normes en tramitació”) els esborranys dels Avantprojectes de llei de contractes del Sector Públic i [...]\nEACAT: incidència resolta (15/04/15, 10:30h.)\nUs informem que el servei torna a funcionar amb normalitat. Per tant, els usuaris ja poden entrar als serveis que s’accedeixen a través de l’EACAT i sol·licitar certificat digitals. [...]\nEACAT: afectació al servei (15/04/2015, 08:00)\nUs informem que el servei a l’entorn de PRODUCCIÓ no es troba disponible. Això afecta als serveis que s’accedeixen des d’EACAT, així com les sol·licituds de certificats digitals. Estem treballant per [...]\nLicitació electrònica al 2014 a Catalunya\nDurant tot el 2014 s’han publicat més de 70 expedients que permetien la possibilitat de fer ús de la licitació electrònica. Aquests expedients donaven la possibilitat a les empreses de [...]\nCamí a la Contractació pública electrònica\nFull de ruta que cal tenir en compte de cara a l’aplicació de les directives europees en matèria de contractació pública electrònica: Primer trimestre de 2016: Transposició de les directives [...]\nPSCP: intervenció programada per manteniment (actualització: 12/12/2014 – 14/12/2014)\nUs fem recordatori que els dies 13 i 14 de desembre de 2014 la Plataforma de serveis de contractació pública (PSCP) romandrà fora de servei per tasques tècniques de manteniment. [...]\nPSCP: intervenció programada per manteniment (13/12/2014 – 14/12/2014)\nUs informem que els dies 13 i 14 de desembre de 2014, la Plataforma de Serveis de Contractació Pública (PSCP) romandrà fora de servei per tasques tècniques de manteniment. Disculpeu [...]\nApunta’t als cursos programats per aquest novembre\nAl llarg de l’any, el Consorci AOC ofereix un ampli ventall de cursos, ja sigui directament, o bé, en col·laboració amb altres organitzacions. En aquest sentit, l’agenda del proper mes de [...]\nMillores en les subscripcions de novetats diàries a la PSCP\nLa darrera incorporació de novetats a la Plataforma de Serveis de Contractació Pública contempla una renovació i millores en les novetats diàries de les subscripcions de les licitacions. I en [...]\nJa disposem de les novetats de la versió 6.1.8 de la Plataforma de serveis de contractació pública (d’ara endavant, PSCP), ja disponible en l’entorn de producció. Aquesta nova versió incorpora [...]


Coneixement farmacèutic » Respostes de salut » Què és la salut?\nL’Organització Mundial de la Salut va definir a la salut, l’any 1948, com «un estat de complet benestar físic, mental i social, i no només l’absència d’afeccions o malalties». Sembla fàcil veritat?\nA què es va considerar «salut» en temps anteriors?\nLa pregunta «Què és la salut?» ha rebut diferents respostes al llarg de la història. Per exemple:\nPer què no serveix solament «l’absència d’afeccions o malalties»?\nLes definicions que parlen solament d’»absència de malalties» abocaven a la medicina a ser un «reparador de malalties» i no a la prevenció, ja que si no hi ha malaltia, no hi ha res a fer. I encara que el concepte no s’ajustava tan malament al cos físic, sí que fallava a l’hora de reconèixer malalties mentals o problemes socials, per la qual cosa aquests dos aspectes de la salut de l’ésser humà van ser pràcticament ignorats fins al segle XX.\nQuè és el «benestar complet»?\nEl complet benestar és difícil de definir en la pràctica. Intuïtivament diríem que «quan tot està bé» hi ha benestar complet, però això és molt difícil d’obtenir. Per exemple:\nSi estic trist perquè es va morir un familiar és «normal» però estic sa o estic malalt mentalment si al mes continuo trist?\nLa potència i la revolució d’aquesta definició radica en el fet que, en comptes de considerar a la salut com una cosa “sanitària» que hem de recuperar quan ho perdem, la considera un estat que és font de riquesa per a la nostra vida quotidiana que implica el físic, a la ment i a la nostra funcionalitat social. Encara que no és una definició perfecta va permetre desenvolupar conceptes com a «salut mental», «salut ocupacional» i «promoció de la salut», que abans no eren considerats com a part integral de la salut de la persona. Avui dia s’estan plantejant noves definicions de salut que intenten englobar situacions que han sorgit en els últims anys, com la cronicitat de les malalties, però encara no tenen el rang d’»oficial» que té la definició de l’OMS de 1948.